Reubencf/Amharic_corpus huggingface dataset:
ኡልለር የመጀመሪያዎቹ 100% የስፔን የምርት ስም የክረምት መለዋወጫዎች ነው። እኛ ለ ‹ስኪይር› ሞደማችን የሚስማማን እንዲኖር የራሳችንን የበረዶ መንሸራተቻ ጭምብል ለመፍጠር የወሰድን ስለ ፍሪድይድ ስኪንግ ፍቅር ያላቸው የጓደኞች ቡድን ነን ፡፡
አንዳንዶቻችን ዕድሜያችን ከ 3 ዓመት ብቻ እና ከፒስታ-አፍቃሪ ፍቅረኛሞች ጋር ተመሳሳይ የበረዶ ዘመን መንሸራተቻ ከሳንቲም ጫፍ በትንሹ ሰፋ ያለ ስኪድ ሲኖረን እና እስከ ዐይንዎ ድረስ ሰመጡ ፡፡ በዚያን ጊዜ እነሱን ከማንሳት እና እርስዎን ከመረዳዳት በላይ የበረዶ መነፅሮችን እንጠቀም ነበር ፣ እነሱ ጭጋግ አደረጉ እና ራዕይን አስቸጋሪ ያደርጉ ነበር ፣ አሁን በእኛ ኡልለር® አማካኝነት ከእውቀት ትዝታ የዘለለ ፋይዳ የለውም ፡፡
እጅግ በጣም መጥፎ በሆኑ ሁኔታዎች ውስጥ ከፍተኛ አፈፃፀምን በሚያረጋግጡ ትክክለኛ እና ከፍተኛ ጥራት ባላቸው ንጥረ ነገሮች የ FREERIDE ሁነታን በጣም የሚሹ ፍላጎቶችን ለማሟላት የተፈጠረ። ሁሉንም ምርቶቻችንን እንደጠበቅነው ምላሽ መስጠታቸውን ለማረጋገጥ በከፍተኛው ጭንቀት ውስጥ ሁሉንም እንፈትሻለን ፡፡
ምንም እንኳን ዋናውን እና እውነተኛውን የምንወደው ቢሆንም እኛ አሁንም በዲጂታል ዘመን ውስጥ ነን ስለዚህ እኛን ለማግኘት ከፈለጉ እኛን በዚህ ቅጽ ላይ መልእክት መላክ ይችላሉ እና እኛ በፍጥነት እንመልስልዎታለን ፡፡
ዶ/ር ፀሐይ ላለፉት 23 ዓመታት በባህር ዳር ዩኒቨርስቲ በመምህርነትና በተለያዩ የኃላፊነት ቦታዎች ያገለገሉ ሲሆን፣ በጎንደር መምህራን ኮሌጅና በደብረ ማርቆስ አጠቃላይ ሁለተኛ ደረጃ ትምህርት ቤት በመምህርነት አገልግለዋል፡፡ ከምርምር ሥራቸው በተጨማሪ መጽሃፍትን ለአንባብያን ማድረሳቸውንና በባህር ዳር ዩኒቨርስቲ የተባባሪ ፕሮፌሰርነት ማዕረግም ማግኘታቸው ተጠቁሟል፡፡
ከቀኝ አዝማች ጀምበሩ ተድላና ከእማሆይ ምንትዋብ ገደፋው በደብረ ማርቆስ ከተማ በ1947 ዓ.ም የተወለዱት ዶ/ር ፀሐይ ጀምበሩ ባጋጠማቸው ድንገተኛ ህመም በባህርዳር ፈለገ ህይወት ሪፈራል ሆስፒታል በህክምና ሲረዱ ቆይተው ነው፣ ትናንት መጋቢት 9/2010 ዓ/ም በተወለዱ በ63 ዓመታቸው ከዚህ ዓለም በሞት የተለዩት፡፡
የጁቬንትሱ አጥቂ ክርስቲያኖ ሮናልዶ 760 ጎሎችን በማስቆጠር በእግር ኳስ ታሪክ የዓለማችን የምንጊዜም ከፍተኛ ግብ አስቆጣሪ መሆን ቻለ፡፡ ሮናልዶ ትናንት ምሽት በጣሊያን ሱፐር ካፕ ናፖሊ ላይ ጎል ማስቆጠሩን ተከትሎ የምንጊዜም ከፍተኛ ጎል አስቆጣሪ ክብረ ወሰን ባለቤት ሆኗል፡፡ትናንት ምሽት ያስቆጠረው ጎል 760ኛ ጎሉ ሲሆን፥ ከዚህ ቀደም የኦስትሪያው ዮሴፍ ቢካን ያስቆጠረውን 759 ጎልን አሻሽሎታል፡፡ፖርቹጋላዊው አጥቂ በቅርቡ የብራዚላዊውን ፔሌ የ757 ጎል ክብረ ወሰን መጋራቱ ይታወሳል፡
ሂስ አንድን መጽሀፍ በሚገባ የተረዳ፣ የመረመረ እና ጠልቆም የፈተሸ ግለሰብ መጽሃፉን በሚገባ ካጠናው በኋላ የራሱን አተያይ ወይም ሂስ ከመጽሐፉ በሚያነሳቸው ነጥቦች እያስረገጠ ሂሱን አጉልቶ በማሳየትና ምክረ-ሃሳብ ወይም የድምዳሜ ነጥቦችን በማስቀመጥ የውይይት በር የሚከፍትበት አካዳሚያዊ ተግባር ነው። ሂሱን ለታዳሚ የሚያቀርብ ከሆነ ደግሞ ታዳሚን በሚመጥን መልኩ የደረሰበትን ሃሳብ አጉልቶ በማሳየት የራሱን የድምዳሜ ነጥቦች በዝርዝር በመተንተን ማቅረብና ማስረዳትም ነው።
አቶ አዲሱ አረጋ የቡርቃ ዝምታ በተሰኘው የተስፋዬ ገብረ አብ መጽሀፍ ላይ ያቀረበውን ጥናታዊ ሂስ የመታደም እድል ካገኙት ውስጥ አንዱ ነኝ፡፡ ከሂስ ቀረባው በኋላ እዚህም እዚያም የሚሰሙት ኮሸታዎች እና ወደ ጽሁፍ አቅራቢው የሚሰነዘሩት ያላዋቂ ትንተናዎች ይህችን ጽሁፍ እንድጽፍ አነሳስተውኛል፡፡ የጽሁፌ አቢይ ትኩረት የጸሀፊዎቹን እይታ ማረቅ አይደለም፤ በፍጹም፡፡ ምክንየቱም የአብዛኛዎቹ (ምናልባትም የሁሉም) የፌስቡክ መንደር ልሂቃን ትኩረት እና እውነት የኦሮሞ ታሪክ ወይም የኦሮሙማ ፍቅር ሳይሆን የፍቅረ ንዋይ እና የጭር ሲል አልወድም ልክፍት እንደሆነ ከእርግጠኝነትም በላይ እርግጠኛ ነኝ፡፡
ማሳያ አንድ- አዲሱ አረጋ ሂስ ያቀረበበት መጽሀፍ ልቦለድ እንጂ የኦሮሞ ህዝብ የታሪከ ሰነድ አይደለም፡፡ የጯሂዎቹ አይን እና ልብ እስከተከፈተ ድረስ ይህንን ማረጋገጥ የሚያስቸሉ እልፍ ሰበቦችን መዘርዘር ይቻላል፡፡ የታላቁን ህዝብ ታላቅ ታሪክ እና ዘመን ተሻጋሪ ገድል በአንዲት ልቦለድ ማንጸርያነት ቋጥሮ የቡርቃ ዝምታ ከተነካ ኦሮሞ ተነካ ብሎ ማላዘን አንድም ኦሮሞን ካለማወቅ ሁለትም የጩኸታቸውን ምክንያት ከማሳበቅ የዘለለ ትርጉም ሊኖረው አይችልም፡፡ አሮሙማ ከተስፋዬ ገብረአብም ከቡርቃ ዝምታም በላይ ነው፡፡ የኦሮሞ ታሪክ የመሸነፍ፣ የመዋረድ፣ የአንገት መድፋት፣ የለቅሶ፣ የመደበቅ፣ የሮሮ እና የክሽፈት ታሪክ ብቻ እንደነበር አስመስሎ በመጻፍ ታላቁ ህዝብ ነገውንም በእዬዬ እና በቁዘማ እንዲሻገር ካልተፈለገ በስተቀር የቡርቃ ዝምታ ለኦሮሞ ጠብ የሚያደርገው አንዳችም በረከት የለም፡፡
ማሳያ ሁለት- የቡርቃ ዝምታ የተጻፈበትን የመነሻ መሰረት (Motif) መመርመርም የነገሩን አካሄድ እንድንረዳ መንገድ ይሰጠናል፡፡ ጸሀፊው ተስፋዬ ገብረአብ ማን እነደሆነ ለማብራራት በመሞከር ደክሜ አላደክማችሁም፡፡ ተስፋዬ ያው ተስፋዬ ብቻ ነው፡፡ እናም ተስፋዬ ገብረአብ የጻፈውን መለስ ዜናዊ በሀሳብ ያዳበረውን፣ በረከት ስምኦን ያደተውን፣ ሜጋ ያተመውን፣ የቀድሞው ማስታወቅያ ሚኒስቴር ስፖንሰር ያደረገውን እና በመንግስት በጀት እና ሎጂስቲክ እያንዳንዱ የኦሮሞ ባለስልጣን እና ኦሮሞ ቤት እንዲገባ የተደረገውን መጽሀፍ ለኦሮሞ ታስቦ የተዘጋጀ ድርሳን አድርጎ ማሰብ በምን ሰበብ ልክ እንደሚሆን የሚያውቁት ያው የታሪክ ሰነዳችን ነው ብለው የሚጮሁት ሰዎች ብቻ ናቸው፡፡ የቀድሞው ጠቅላይ ሚንስትር አቶ መለስ ዜናዊ ደጋግሞ ይል እንደነበረው “ኦሮሞ እምቢ ያለ ቀን ሁሉም ነገር ያበቃለታል”፤ አንድ ህዝብ “እምቢ!” የማለት ሞራል ይኖረው ዘንድ ደግሞ የአሸናፊነት ሞራሉን ከፍ የመያደርጉ ትርክቶች እና መሰረቶች ያስፈልጉታል የቡርቃ ዝምታ ደግሞ ከዚህ በተቃርኖው ሊጠቀስ የሚችል ዘመን ተሻጋሪ የሽንፈት ሙሾ ነው፡፡
ኦሮሞ “እምቢ!” ለማለት ዛሬውን መመርመር- መኖር፤ ነገውንም መተንበይ እና መፍጠር አለበት፡፡ ነገውን የመስራት ብቃት ያለው ህዝብ ትላንቱን እንደ መላቀሻ አምባ ሳይሆን እንደ መስፈንጠርያ ሜዳ (Spring Board) ሊጠቀምበት ይገባል፡፡እነ ተስፋዬ ግን “እምቢ ካለን ሁሉም ነገረ ያበቃለታል” በሚል ጽኑ ስጋት እና ስጋታቸውም በሚወልደው የሞኝ ፍርሀት ለሚመለከቱት ህዝብ ትላንቱን እንጂ ዛሬውን እንዳይኖር- ሽንፈቱን አንጂ ታላቅነቱን እንዳይዘክር- ዛሬ ላይ ሆኖ የነገ ብሩህ ቀኑን ከማበጀት ይልቅ ትላንት ላይ ተቸንክሮ እድሜ ዘመኑን እንዲፈጅ ብዙ ትብታብ ጎንጉነውበታል፤ ለምሳሌ የቡርቃ ዝምታ ከትብታቦቹ ውስጥ አንዱ ነው፡፡ በአለም ታሪከ ውስጥ እንደ አሜሪካ ጥቁሮች እና እንደ እስራኤል ጂውሾች የተበደለ ህዝብ የለም፡፡ ሁለቱም ብርቱ ህዝቦች ነጻነታቸውን ካረጋገጡ በኋላ የሄዱበት መንገድ ግን ፍጹም እየቅል ነው፡፡ ጥቁሮቹ ወንድሞቻችን የሆነባቸውን እና የሆነው ነገር ሁሉ የጎዳቸውን እየተረኩ በደልን መዘርዘር የህይወታቸው ዘይቤ እስኪመስል ድረስ ህመማቸውን እያወሩ በከፋ ድህነት፣ በድንዛዜ እና ጥላንት ላይ በመጣበቅ ክፉ አባዜ ታላቂቱ ሀገር ላይ በፍቃዳቸው ታናሽ ሆነው ዛሬም አሉ፡፡ እስረኤላውያኑ ጂውሾች ግን ትላንትን ረስተው ሳይሆን ከሙሾ ወዲህ ከመዘከር ወድያ ለታሪካቸው ትተው ሌላ የታሪክ መም ላይ ሩጫ ጀመሩ፡፡ የትላንት ክፉ እጣቸው የመወርወሪያ እና ከፍ ብለውም የመብረርያ ክንፍ እንጂ በትርክት ሰንሰለት የመተብተብያ እግር ብረት አልሆነባቸውም፤ በፍጹም፡፡ ምርጫው ሁለት ነው — እውነት እና ውሸት በተጋመዱበት የትላንት ትርክታችን ወስጥ ተከናንበን ተኝተን በደላችንን እንዘርዝር ወይስ ከተዘጋጀልን ወጥመድ ነቅተን አምልጠን ትላንታችንን ዘክረን- ዛሬያችንን መርምረን እና ነገአችንን ተንብየን ወደ ከፍታችን እንመለስ? የኦሮሞ ህዝብ ምርጫ ይሄ ነው ብዬ መጻፍ አይዳዳኝም- ምክንያቱም ጥያቄው ራሱ መልስ ነው፡፡ ሀገር የማሰተዳደርን ሀላፊነት ትከሻው ላይ የተሸከመ እና አፍሪካን በአንድ የገዳ መቀነት በፍቅር ቀንታለሁ የሚል ሩቅ፣ ረቂቅ እና ጥልቅ ራእይ ያለው ታላቅ ህዝብ ገዥ መደቦች በፈጸሙበት ግፍ ሳብያ ጎኑ ካለ ደሀ ሀዝብ ጋር ቁርሾ ለመቋደስ የመፈለግ ቀጫጫ አዝማምያ በፍጹም አይመጥነውም- አይገባውምም፡፡
ማሳያ ሶስት- አዲሱ አረጋ በኦሮሞ ህዝብ ታሪክ፣ ፍላጎት ጥቅም እና ማንነት ላይ በፍጹም የሚደራደር ሰው አይደለም፡፡ ጽሁፌ ለፌስቡከኞቹ ኦሮሞ የፖለቲካ ነጋዴዎችም ሆነ ለዲጅታል ወያኔ ፌክ አርበኞች የተዘጋጀ እንዳልሆነ ቀደም ብዬ ጠቅሻለሁ፡፡ ምክንያቱም እነርሱ ሁሉንም እውነት በደንብ ያውቁታል- እነርሱ ጋ ያለችው ጫወታ በፖለቲካ ተቋምሮ አንዱ ሌላውን መብላት ወይም ማትረፍ በመሆኑ አውቆ የተኛን በመቀስቀስ ጎረቤት አልረብሽም፡፡ ይህ ጽሁፍ ለጨዋ የማህበራዊ ሚዲያ ተጠቃሚዎች እና የነጋዴዎቹ ንፋስ ለሚያንገዳግዳቸው ንጹህ የኦሮሞ ልጆች ነው፡፡ ከማህበረሰባዊ ጀግንነት እስከ ማህበረሰባዊ ውግዘት እና ጠላትነት ያለው ርቀት ምን ያህል ነው?፡፡ ትላንት ጩኸታችንን የጮኸልንን- ህመማችንን የታመመልንን- ስቃያችንን የተሰቃየልንን እና የዛሬዋ ጀምበር እንድትወጣ አሜሪካ ሳይሆን ኢትዮጵያ/ ዲሲ- ሚኒሶታ ሳይሆን ፊንፊኔ ላይ ሆኖ ሞትን የተጋፈጠልንን ጎበዝ ዛሬ በምን አግባብ እና በየትኛውስ ሞራል ነው በታሪካችን የተደራደረ ሰው አድርገን ልንጮህበት የምንችለው? የፊንፊኔ ጉዳይ፣ የልዩ ጥቅም ጣጣ፣ የማስተር ፕላን እሰጥ አገባ፣ የለገጣፎ የህግ ይከበራል አቋም፣ በፊንፊኔ የኦሮምኛ ትምህርት ቤቶች ይከፈቱ ትግል፣ የጠቅላይ ሚነስትሩ ወደ መንበረ ስለጣን መምጣት እና የኦሮሞ ሀገር የመምራት እውነት ወስጥ አዲሱ ያለው ድርሻ፣… ብዙ- በጣም ብዙ፡፡ አዲሱ ቢሳሳት እንኳን እኛ ለአንድ ገጽ ስህተት ብለን አንድ ሺህ ገጽ መጽሀፍ የምንቀድ ጅሎች አይደለንም፡፡ በዚያ ጀምበር ደም በለበሰችበት ክፉ ጊዜ ከእኩያን ጋር አንገት ለአንገት ተናንቆ በጀግንነት የተዋደቀልንን ሰው ውለታ እንዘነጋ ዘንድ እንዴት ይቻለናል? Nuuti ijoolee warra safuu bekuuti… እንላት ብሂላችንስ ወዴት አለች?
ማሳያ አራት- የአሮማራ ጥምረት- የመላ ኢትዮጵያውያን ጥምረት ነው፤ ይህ የሚያስፈራቸው ደግሞ ብዙ ናቸው፡፡ የአማራ ህዝብ ከኦሮሞ ህዝብ ቀጥሎ የቁጥር የበላይነት ያለው ታላቅ ህዝብ ነው፡፡ ጥናቶች እንደሚያመለክቱት ደግሞ ከየትኛውም ብሄር በላይ እነዚህ ሁለት ህዝቦች የመጋባት እና የመዋለድ ብልጫ አላቸው፡፡ አብሮነታቸው እና ታሪካዊ ትስስራቸው በተገቢው ቅኝት ታሽቶ ቅጥፈት ሳይሆን እውነት ያደመቀው ዚመት መፍጠር ከጀመረ ይህች ሀገር ሰላም ትሆናለች፡፡ የዚህች ሀገር ሰላም መሆን ማለት ደግሞ በፖለቲካ ደላሎች መዝገበ ቃላት ሲተረጎም የደላሎቹ ስራ ማጣት ማለት ነው፡፡ የቡርቃ ዝምታን የኦሮሞ ህዝብ ታሪክ አድርገው የሚያቀርቡት እና ተስፋዬ ራሱ ልቦለድ ነው የሚለው መጽሀፍ በሁለቱ ህዝቦቸ መሀከል የተዘረጋ ጥቁር መጋረጃ ወይም እንደ ጅብራ የተገተረ የመከፋፈያ ግድግዳ ነው፡፡ ይህ ስትራቴጂ ረጅም ጊዜ ያገለገለ እና ለስትራቴጀስቶቹም ግብ ወጤታማ የነበረ ቢሆንም ዛሬ ግን አይሰራም፡፡ ምክንያቱም የቡርቃ ዝምታ የኦሮሞ ታሪክ አልፋ እና ኦሜጋ አይደለም፡፡ ኦሮሙማ ከሁሉም ትርክት በላይ ነው፡፡
አቶ አዲሱ አረጋ አምቦ በነበረው የጋራ የውይይት መድረክ ላይ በተስፋዬ ገብረአብ በተጻፈው “የቡርቃ ዝምታ” መጽሃፍ ላይ ሂስ (Critique) አቅርበዋል። አቶ አዲሱ ባቀረቡት ሀሳብ ላይ አድማጭ የነበርነው ታዳሚዎች የሳቸውን ሂስ ከተዋጠልን መቀበል፣ ካልተዋጠልን ደግሞ የመተው ወይም በሃሳብ የመሞገት ሙሉ መብታችን የተከበረ ነው። የቀረበው የመጽሃፍ ሂስ ትክክል አይደለም የምንል ካለንም ስርዓትን ተከትሎ የቀረበ ወረቀት በመሆኑ ስርዓትን ተከትሎ የመከራከሪያ ተጠይቆችን በማቅረብ መገዳደርና ማሸነፍ መቻል የታላቅነት መገለጫ ነው።
ጥቆማ- በአሁኑ አዴፓ በቀድሞው ስሙ ብአዴን ውስጥ ቁልፍ ቦታ ላይ የነበረ እና አሁን ግን በጀርመን ሙኒክ የሚኖር ሰው ከአንድ አመት በፊት አውሮፓ ተገናኝተን ሰላምታ ተለዋወጥን፡፡ እርሱ አያውቀኝም እኔ ግን አወቀዋለሁ፡፡ ብዙ ካወራን በኋላ አንድ ጥራዝ ከመኪናው ውስጥ አወጥቶ እየዘረጋልኝ አንብበውና ስሜትህን አካፍለኝ አለኝ፡፡ ጥራዙ የአንድ መጽሀፍ ኮፒ ነው፤ ጽሁፉ የአማራ ህዝብ በባሌ ተራሮች ላይ እንዴት በግፍ እንደታረደ፣ በአሳሳ አና በኮፈሌ ብልቱ እንዴት እንደተሸለተ፣ በሲሬ እና በአርሲ ከነበትንብረቱ- ከነከብቶች ልጆቹ በጭካኔ እንዴት እንደ ጋየ…ወዘተ ፊልም በሚመስል የፈጠራ ትርክት የሚያስነብብ መሀከለኛ ጥራዝ ነው፡፡
ኢትዮጵያ ከመጣሁ በኋላ ደወልኩለት— መጽሀፉ በበረከት ትእዛዝ ተጽፎ በሜጋ ሊታተም የነበረ እዩት ተብሎ ብአዴን ጽ/ቤት ከመጣ በኋላ አዲሱ ለገሰ አይሆንም ብሎ ያስቀረው እንደሆነ አጫወተኝ፡፡ የተጻፈበት ጊዜ ከቡርቃ ዝምታ ጋር ተመሳሳይ ስለነበረ ወደ ኦሮሞው የተወረወረችው የቂም እና የጥላቻ ቦምብ ወደ አማራውም ተወርውራ እንደነበር የገባኝ ያኔ ነው፡፡ በምንም ሚዛን ተስፋዬ ገብረአብ ከአዲሱ አረጋ በላይ ለኦሮሞ ሊቆረቆርም ሆነ የኦሮሞ ህመም ሊያመው አይችልም፡፡ የሚበጀው መንቃት ነው፡፡
የአፍሪካ እግር ኳስ ኮንፌዴሬሽን የዲሲፕሊን ኮሚቴ ትላንት Bata, Equatorial Guinea አስጨኳይ ስብሰባ ጠርቶ፥ በሞሪሽየሱ ዳኛ ላይ የቅጣት ውሳኔ አሳልፏል።
ዳኛ Seechurn Rajindrapasard ቱኒዝያና ኢኳቶሪያል ጊኒን ባጫወቱበት ወቅት ባግባቡ ተቆጣጥረው አልመሩም ተብለው የስድስት ወር እገዳ ተጥሎባቸዋል። የ 2015 የአፍሪካ እግር ኳስ ኮንፌዴሬሽን ተልዕኳቸውንም ሠርዟል።
በሌላ በኩል የቱኒዝያ ተጫዋቾችም ሜዳ ውስጥ ዳኛውን ለመደብደብ በመጋበዛቸውና መልበሻ ክፍል ውስጥ ንብረት በማውደማቸው እንዲሁም በ CAF ላይ ላሳዩት ንቀትና ዘለፋ ፌዴሬሽኑን በ $50 ሺህ ዶላር ቀጥቷል።
የፌዴሬሽኑ ስራ አስፈፃሚ አባል አቶ አሊሚራህ መሃመድ ፣የውድድሩ አወዳዳሪ ኮሚቴ አባላት እና የክለብ ተወካዮች በተገኙበት ዛሬ ረፋድ ላይ በባቱ መዘጋጃ ቤት በተካሄደው ግምገማ ላይ የተነሱ የመወያያ ነጥቦች እነዚህን ይመስላሉ፡-
በመጨረሻም የመጨረሻው የምድብ ጨዋታ ላይ ምንም አይነት የመላቀቅ ችግር እንዳይፈጠር ከፍተኛ ትኩረትና ክትትል እንደሚደረግና ሆን ብለው ለመልቀቅ በሚጫወቱ ተጨዋቾች ፣ አሰልጣኞች ፣ የቡድን አመራሮች ላይ በዲሲፒሊን ደንቡ መሰረት ውሳኔ እንደሚሰጥ አሳስበው የስብሰባው ፍፃሜ ሆኗል፡፡
መስከረም 12 ቀን አዲሶቹ ባለስልጣኖች ኢሕአፓ ነን የሚሉ ሕገ ወጥ ግለሰቦችን ወደ አዲስ አበባ ጋብዘው አቀባበል ሊያደርጉላቸውና በድርጅቱ ስምም ሊያንቀሳቅሷቸው ያቀዱ መሆኑን ለማወቅ ተችሏል ። እነዚህ ግለሰቦች ኢሕአፓን ከድተው ከሄዱ 10 ዓመታትን አስቆጥረዋል። ባሁኑ ጊዜ እነዚህን ግለሰቦች ጠርቶ መስተንግዶ መስጠት እነ መለስ ዜናዊ ሥልጣን ሲይዙ እንደተደረገው ሁሉ አስመሳዮችን በኢሕአፓ ስም ለማንቀሳአቀስ የሚደረግ ከንቱ ጥረት መሆኑ ሕዝብ ሁሉ አውቆ ይህን ተንኮልና ሴራ ውድቅ እንዲያደርገው እንጠይቃለን ። ኢሕአፓን ማግለልና ማጥፋት የሻእቢያ፤ የወያኔ፤ የግንጠላ ኃይሎችና የፀረ ኢትዮጵያ ባዕዳን ተልዕኮ ሆኖ ለረጅም ዓመታት መቆየቱን የማያውቅ የለም ማለትም እንፈልጋለን ።
በ45 አመታት የኢሕአፓ የትግል ዕድሜ አንጃ የምንላቸው ቡድኖች ተከስተውብናል። ሁሉንም በአቅዋማቸው ልናስተናግዳቸው ሙሉ ጥረት ብናደርግም፤ አቅዋማቸውን ብዙኅኑ የፓርቲው አባል አልቀበል ሲላቸው ከድርጅቱ ሕግና ደንብ ውጪ ሆነውና የብዙሃኑን ውሳኔ ረግጠው አንጃ በመሆን አልፎም ለጠላት በማደር ብዙ ጉዳት ንዳደርሱ በታሪክ ደረጃ ያቀረብነው ነው ። አንጃ የተባሉት የተለየ ሀሳብ በማቅረባቸው ሳይሆን አቅዋማቸው የብዙኅኑን ተቀባይነት ሲያጣ አፈንግጠው በቡድን በመሰለፋቸው ነው ። በመስከረም 12 ቀን ወደ አዲስ አበባ ለመግባት በዝግጅት ላይ ያሉት ግለሰቦች ከአስር ዓመት በፊት “ከመለስ ዜናዊ አገዛዝ ጋር አብረን እንስራ፤ ሕገ አራዊቱን እንቀበል፤ ትግሉን አቁመን እጅ እንስጥ” በማለት ሀሳብ ያቀረቡና አቋዋማቸው ለድርጅቱ አባላት ሁሉ ቀርቦ ተቀባይነትን ሲያጣ የድርጅቱን ጉባኤ ረግጠው የወጡ ናቸው። ከድርጅቱ ከተለዩ በኋላ ከዚያ በፊት ባልታየ መንገድ ራሳቸውን ኢሕአፓ ዴምክራሲ በኋላም ኢሕአፓ አንድነት በሚል ሰይመው የኢሕአፓን ስም ለመቀማት ቢሞክሩም ሳይሳካላቸው ቀርቶ በቁጥር ተመናምነው ሲባዝኑ ኖረዋል። ከዚያም ወዲህ ጉባኤ ረግጣችሁ መፈርጠጣችሁና የድርጅቱን ህጋዊ ስም መጠቀማችሁ ስህትተት መሆኑን አምናችሁ ወደ ድርጅቱ ተመለሱና በህጉ መሠረት አቅዋም የምትሉትን ማቅረብ ትችላላችሁ የሚል ተደጋጋሚ ጥያቄ ቢቀርብላቸውም አሻፈረኝ ብለውና ኢሕአፓነትን ተቃርነው ቆይተዋል ።መስከረም 12 ኢሕአፓ ተብለው ለአዲስ አበባ የማወናበድ ተልዕኮ የታጩት እነዚህ ግለሰቦች አንዳንዶቹም መቸም ቢሆን መቸ የድርጅቱ አባል ያልነበሩ፤ አንዳንዶቹም በስነሥርዓት ጉድለት ከድርጅቱ ከዓመታት በፊት የተባረሩ ነበሩ።
ኢሕአፓ አንድና አንድ ብቻ ነው ። ስሙም አርማውም በሕግ የተመዘገበ ነውና አጭበርባሪዎቹን ማስተናገድ ሕገወጥ መሆኑን ለዘመኑ ባልሥልጣኖችም ተነግሯቸዋል ። የጥላቻና የግንጠላ አባውራዎችን እየሰበሰቡ ያሉት ባለስልጣኖችና ባዕዳንም ለኢትዮጵያ የቆመውን ሀገር ወዳድ ድርጅት ስለሚጠሉ አስመሳዮችን ተክተው ሊያጠፉት ጥረት በማድረግ ላይ ናቸው ። ይህ ዘመቻ ሻዕቢያና አረቦችም የሚደግፉት ነው ። ኢሕአፓ ወያኔ ኢሕአዴግ ተጠግኖ መቀጠል ሳይሆን መወገድ አለበት፤ የሽግግር ሂደት ተጀምሮ ወደ ሽግግር መንግስት አምርቶ ሀገራችን ዴሞክራሲና ሕዝባዊ ጉዞ ማድረግ አለባት፤ ሉዓላዊነቷም መረጋገጥ አለበት፤ አንዱን ዘረኝነት በሌላ መተካት የለብንም፤ ሀገራችን የጥላቻ አውሬዎች መፈንጫ መሆን የለባትም በማለቱ ድርጅቱን ለማግለልና በስሙ አስመሳዮችን ለማሰማራት እንቅስቃሴ እየተደረገ ነው። የዛሬ 27 ዓመት ፎረም 84 ወዘተ ብሎ ወያኔ የሞከረውን እንዳከሸፍነው ሁሉ አባላት፤ ደጋፊዎችና ሌላውም የኅብረተሰብ ክፍል ይህን ሴራ ሊያከሽፈው ይገባል። በጥቂት ወራት ውስጥ የታየው ሁኔታ ሕጻናትን ጨምሮ ንጹሃንን የሚያርዱ አውሬዎች የሚሰማሩበትና የሀገር ክቡር ሰንደቅ ዓላም ይዘው ተቃውሞ የሚያሰሙ ኢትዮጵያውያን ዱርዬዎች የሚባሉበት ክስተት ነው። ሀገራችን ለከፍተኛና አስከፊ አደጋ ተጋልጣለች፤ኢትዮጵያዊነት እየተጠቃ ነው። ኢትዮጵያን ከጥፋት ለማዳን ከፍተኛ ርብርብ በሚያስፈልግበት በአሁኑ ሰዓት ኢሕአፓ እያካሄደ ያለውን ትግል ለማኮላሸት ስሙን ነጥቀው በቦሌ ወደ አገር የሚገቡት ግለሰቦች የትግሉ እንቅፋት መሆናቸውን ሁሉም ዜጋ እንዲገነዘበው እንፈልጋለን።
ጉዳያችን ሚድያ፣ኮሚንኬሽን እና ምክር አገልግሎት Gudayachn Multimedia, Communication and Consultant Organization: ክቡር ጠቅላይ ሚኒስትር ዓቢይ አሕመድ በኢትዮጵያ አንድነት እንደሚያምኑ እና የአንድነት ኃይሉ አሸናፊነት አይቀሬ መሆኑን ገለጡ።የለውጡን ፍኖተ ካርታ ጠቁመዋል።አዲስ የተለቀቀውን ሙሉ ንግግራቸውን ቪዲዮ ይመልከቱ።
በማግሥቱ በዓሉ ላይ ተገኘሁ፡፡ በዓሉን እኩለ ቀን ላይ ጨርሼ ስወጣ ሌላ የጥንት ዘመዴን አገኘሁት፡፡ ያ ትናንት ማታው ጓደኛዬ እዚህ ከተማ እንዳለ የማላውቅ መስሎት ይኼኛው ነገረኝ፡፡ እኔም ሰው ላለማጋጨት ብዬ ያለኝን ሳልዘረዝር እንዴው በደፈናው ደውዬለት መምጣት አልችልም እንዳለኝ ነገርኩት፡፡ ይኼኛውም እኔ እንዳልነግረው የደበቅኩትን እርሱ ገልብጦ ነገረኝ ‹‹የኛ ታቦት ሲሆንኮ እነ እንትና አይመጡም›› አለኝ ፈገግ እያለ፡፡ ‹‹ማን ነው የእናንተ ታቦት ያደረገው›› አልኩ በአግራሞት›› ‹‹ያው አቡነ አረጋዊ የኛ ሀገር ሰው አይደሉ›› አለኝ የሠፈሩ ሰው ያህል ርግጠኛ ሆኖ፡፡ ወይ ግሩም፣ ይኼ በሽታ ለካ ማናችንንም ሳይለይ በደንብ ይዞናል አልኩ በልቤ፡፡
ጋሽ ግርማ ከበደ ‹‹ሰው የሚጠላውን ኃጢአት ደጋግሞ ይሠራዋል›› ይል ነበር፡፡ ብዙዎቻችን የሌላውን ሰው ዘረኛነት ለመግለጥ የምንጠቀምበት መንገድ ራሱ ዘረኛ ነው፡፡ አሁን እየተጓዝንበት ያለው አቅጣጫ በመካከላችን ምንም ዓይነት የጋራ ነገር እንዳይኖረን የሚያደርግ ነው፡፡ የጋራ ሆነው የቆዩትን ነገሮች እንኳን አሁን አሁን ወደ ራስ መውሰድ፣ አለበለዚያም ደግሞ የሌላው ብቻ አድርጎ ከራስ ክልል ማስወጣት ጀምረናል፡፡ ምንም እንኳን የኔታ እሸቱ ‹‹የጎጥ ጀግና የለም፤ ጀግና ከሆነ የሁላችንም ነው፤ ያለበለዚያ ደግሞ ጀግና አይደለም›› ቢሉም፡፡ አንዳንድ ጊዜ ምንኖርባትንና የቆምንባትን ኢትዮጵያ ያወቅናት አልመሰለኝም፡፡ ከሰሜን የጀመረ መስቀል ደቡብ፣ ከደቡብ የጀመረ ቆጮ ሰሜን በዘለቀባት ሀገር፤ የኮንሶ የእርከን ሥራ የትግራይ ገበሬ ገንዘብ፣ የትግራይ አምባሻ የደቡብ የቅንጦት ምግብ በሆነባት ሀገር፣ የኦሮሞ ጉዲፊቻ የሁሉም ባህል በሆነባት ምድር፣ ይኼ የእነ እገሌ ብቻ ነው፣ እኛን አይመለከትም ብሎ ለመናገር እንደመድፈር ያለ የአላዋቂ ድፍረት የለም፡፡
ማንኛውም ነገር መነሻ ይኖረዋል፡፡ ዓባይ ከግሼ ዓባይ እንደሚመነጨው፡፡ ነገር ግን መነሻው መድረሻው አይደለም፡፡ ዓባይ ከግሼ ዓባይ ስለመነጨ የጎጃም ቀርቶ የኢትዮጵያ ብቻ ሊሆን አልቻለም፡፡ አዋሳኙ ሁሉ የእኔም ነው ብሎ ሲመክርበት ይኖራል፡፡ በመካከለኛው ምሥራቅ የተጀመሩትን ኦሪትን፣ ክርስትናንና እስልምናን የኛ አድርገን እየኖርንባቸው አይደል እንዴ ? ከአውሮፓ የወረስነውን ኮትና ሱሪ ቂቅ ብለንበት እየተዳርንበት አይደለም እንዴ? በፖርቹጋሎች በኩል ከሜክሲኮ የደረሰን በርበሬ ይኼው የአበሻ መለያ ሆኖ የለም እንዴ፤ የአውስትራልያ ባሕር ዛፍ ኢትዮጵያዊ ሆኖ የለም እንዴ፤ እንዴት ነው ጎበዝ፡፡ ጤፍ ለምግብነት ዋለ የሚባለው ከክርስቶስ ልደት በፊት 5000 ዓመት ቀደም ብሎ በሰሜን ደጋማ ቦታዎች ነው፡፡ ዛሬ ግን ይኼው ድፍን ሐበሻ ባሕሉ አድርጎት፤ ዘልቆም ድፍን ዓለም ሊበላው እየተሻማ ይገኛል፡፡ የሰሜን ነው ብሎ ማን ተወው፡፡
መልካም ነገር ከአንድ ቦታ ይነሣል፡፡ ከዚያም ሌላውም ከባሕሉና እምነቱ ጋር እያዛመደ ይዋረሰዋል፤ ወይም ገንዘብ ያደርገዋል፡፡ ከዚያም የእርሱም ጭምር ይሆናል፡፡ በተለይ በታሪካችን ውስጥ ከአንዱ የተነሣ ነገር ሰፍቶና መልቶ የሌላውም ገንዘብ የሆነበት አጋጣሚ ብዙ ነው፡፡ እንዲያውም በሚያስደንቅ መልኩ ከመነሻው ጠፍቶ ከመድረሻው የተገኘ ብዙ ነገር አለ፡፡
ከላይ መነሻዬ ከሆነው የአቡነ አረጋዊ ነገር ልጀምር፡፡ አቡነ አረጋዊ ሀገራቸው ኢትዮጵያ አይደለም፡፡ ሮማዊ ናቸው፡፡ በ5ኛው መክዘ ከተሰዓቱ ቅዱሳን አንዱ ሆነው ወደ ኢትዮጵያ መጡ፡፡ አቡነ አረጋዊ መጨረሻቸውን በደብረ ዳሞ፣ ትግራይ ቢያደርጉትም በወሎ፣ በጎንደር፣ በጎጃም፣ በሸዋና በደቡብ ታሪክ ውስጥ ግን አሉ፡፡ ደቡብ ጎንደር ውስጥ ጥንታዊው ገዳማቸውና የዝማሬ መዋሥዕት ማስመስከሪያው ዙር አባ አረጋዊ አለ፡፡ ጣና ቂርቆስ፣ አዲስ አበባ አጠገብ የሚገኘው የረር፣ እንዲያውም ከዚያ ተሻግሮ ጋሞጎፋ የምትገኘው ብርብር ማርያም ታሪካቸውን ከእርሳቸው ጋር ያገናኛሉ፡፡ የመጨረሻውና ታላቁ ገዳማቸው ደብረ ዳሞ ስለሆነ የኛ አይደሉም ብለው አያውቁም፡፡ የጎንደር ሊቃውንት በ17ኛውና በ18ኛው መክዘ ለዓመት የሚቆመውን ዚቅ ሲያዘጋጁ ቦታ ከሰጧቸው ቅዱሳን አንዱ አቡነ አረጋዊ ናቸው፡፡ የአቡነ አረጋዊ ቤተ ክርስቲያን የሀገሪቱ ድንበር ጠባቂ ሆኖ ሞያሌ ላይ ይገኛል፡፡ ለሁለቱ ኢትዮጵያውያን የምንኩስና መሠረቶች ለአቡነ ተክለ ሃይማኖትና አቡነ ኢየሱስ ሞአ ምንኩስናን የሰጠው ደብረ ዳሞ ነው፡፡ ዋርካው ሲሰፋ እዩት፡፡
እንግዲህ እኒህን ከሁሉም በላይ ሆነው፣ የሁሉም የሆኑትን አባት ነው አንዳች ጎጥ ውስጥ ልንከታቸው መከራ የምናየው፡፡ ልክ አንዳንዶቹ አቡነ ተክለ ሃይማኖትን ከሸዋ ብሎም ከአማራ ጋር ለማያያዝ እንደሚሞክሩት፡፡ እንዲያውም በሚገርም ሁኔታ ገድላቸው የአያቶቻቸውን ጥንተ መሠረት ከትግራይ፣ በኋላም ከዋድላ ጋር ነው የሚያያይዘው፡፡ በኋላም ሥርዓተ ምንኩስናን የፈጸሙት በአምሐራና በሐይቅ እስጢፋኖስ(ወሎ)፣ በስተ መጨረሻም በደብረ ዳሞ(ትግራይ) ነው፡፡ በውስጣቸውም የትግራይ ገዳማትን የመጎብኘት ልዩ ፍላጎት ስለነበራቸው ለብዙ ዓመታት በዚያው በትግራይ እየተዘዋወሩ አገልግለዋል፣ ተሳልመዋልም፡፡ ታላቁንና የሰሜን ኢትዮጵያ የምንኩስና መሠረት ከሆኑት አንዱ የሆኑትን አቡነ መድኃኒነ እግዚእንም አመንኩሰዋል፡፡ እንዲያውም እዚያው ትግራይ ውስጥ ቀንጦራር በተባለ ቦታ(በደቡብ ምሥራቅ ትግራይ?) ለመቅረትና ገዳም ለመመሥረት ፈልገው ነበር፡፡
አያሌ የኤርትራና የትግራይ ገዳማት የምንኩስና ሐረጋቸውን ከአቡነ ተክለ ሃይማኖት የሚጀምሩትም በዚህ ምክንያት ነው፡፡ እንደ አጭር ማሳያ የዋልድባውን አቡነ ሳሙኤልና የቆየጻውን አቡነ ሳሙኤል መጥራቱ ብቻ ይበቃል፡፡ በጣና ገዳማት የሚገኙት የግድግዳ ላይ ሥዕሎች ሁለቱን አባቶች - አቡነ ተክለ ሃይማኖትንና አቡነ ኤዎስጣቴዎስን ጎን ለጎን ነው የሚሥሏቸው፡፡
ከሰሜን ተነሥቶ ደቡብ መምጣት፣ ከደቡብ ተነሥቶም ሰሜን መሄድ እንዲህ እንዳሁኑ ከባድ አልነበረም፡፡ እነ አቡነ ፊልጶስና አቡነ አኖሬዎስ ነገሥታቱ ሲያሳድዷቸው የተጠለሉት በትግራይ ገዳማት ነበር፡፡ የተጋዙትም ወደ ዝዋይና አርሲ ነበር፡፡ በሌላ በኩል ደግሞ የሠራዔው አቡነ ኤዎስጣቴዎስ እስከ ሸዋ ምድር ድረስ ደርሰው አስተምረዋል፡፡ የአኩስም ጽዮን ካህናት ከዮዲት መዓት ለማምለጥ ወደ ዝዋይ ነበር የመጡት፡፡ ያለ ሀገራችሁ፣ ያለ ክልላችሁ ያላቸው አልነበረም፡፡ በ14ኛው መክዘ በነበረው የሰንበት ክርክር ጊዜ የሞረቱ ዜና ማርቆስ ገዳም መነኮሳት በቦታ ከሚቀርባቸው ደብረ ሊባኖስ ገዳም ይልቅ የኤርትራ ገዳማት የያዙትን አቋም ደግፈው ነበር፡፡ የሙገርን ቅዱሳን ያስተማረው ሐራንኪስ የአኩስም ተወላጅ ሲሆን የቡልጋን ቅዱሳን ያስተማረው ሕይወት ብን በጽዮን ደግሞ የተማረውና የማስተማሪያ መጽሐፉን ያገኘው ከትግራይ ገዳማት ነው፡፡ እንዲያውም ለብዙ ዓመታት በትግራይ ገዳማት ቆይቶ ተምሮ ሲመለስ የተወለደባትን ዞረሬን ባያት ጊዜ ‹‹እንደ ሀገሬ እንደ አኩስም መሰለችኝ›› ነበር ያላት፡፡
በኤርትራ ታላቅ ቦታ ያላቸው አቡነ አብራንዮስ የጎጃም ሁለት እጁ እነሴ ተወላጅ ሲሆኑ፣ በምሥራቅ ጎጃምና በደቡብ ጎንደር ታላቅ ቦታ ያላቸው አቡነ ኤዎስጣቴዎስ ደግሞ የኤርትራ ተወላጅ ናቸው፡፡ የምሥራቅ ጎጃም ገበሬ በኤዎስጣቴዎስ ከማለ መላሽ የለውም፡፡ የሙገሩ አቡነ አኖሬዎስ በሸዋ የነበረው ገዳማቸው ሲጠፋ በላስታና በደቡብ ወሎ ግን ገዳማቸው አሁንም በክብር አለ፡፡ እንዲያውም ልብሳቸው፣ መስቀላቸው፣ የጸሎት መጽሐፋቸው የሚገኘው ላስታ፣ ዋናው ገድላቸው የሚገኘው ተንቤን ነው፡፡ ቅዱስ ያሬድ አኩስም ቢወለድም ድጓው የሚገኘው ደቡብ ጎንደር ቤተልሔም፣ ዝማሬ መዋሥዕቱ የሚገኘው ደቡብ ጎንደር ዙር አምባ ነው፡፡ አሁን በያሬድ ዜማ ሲዘም ማን አኩስምነቱ ትዝ ይለዋል፡፡ የላስታው ላሊበላ በላስታ ካለው ደብር በላይ በምዕራብ ጎጃም ያለው ይልጣል፡፡ በዚያ ከአምስት በላይ በስሙ የሚጠሩ አድባራት አለው፡፡ በጉራጌ ትልቁን ሐዋርያነት የሠሩት የሰሜን ሸዋው አቡነ ዜና ማርቆስ ናቸው፡፡ በጎንደር ደግሞ ትልቁን ሥራ የሠሩት የጉራጌ ሊቃውንት ናቸው፡፡
በግራኝ አሕመድ ዘመን ከሆነው ጥፋት በኋላ ጎንደርን ሊያቀና የተነሣው ዐፄ ሠርፀ ድንግል ትልቅ ችግር የሆነበት ለጎንደር አድባራት የሚሆኑ ሊቃውንትን ማግኘት ነበር፡፡ በኋላ ግን እነዚህ ሊቃውንት ከጉራጌ ምሑር ኢየሱስ ገዳም ተገኙ፡፡ እነዚህ ‹‹አርባዕቱ ሊቃውንተ ምሑር›› በመባል የሚታወቁት አባ መሰንቆ ድንግል ዘቤተ ልሔም፣ አባ ለባዌ ክርስቶስ ዘዙር አምባ፣ አባ ብእሴ እግዚአብሔር እና መምህር ተክለ ወልድ ዘለገደባ ማርያም ናቸው፡፡ በላይ ጋይንት ደብረ ማርያም የሚገኘው ሃይማኖተ አበው ‹‹ዐርባዕቲሆሙ ኅቡረ፣ ቃላቲሆሙ ሥሙረ - አራቱም አንድ ነበሩ፣ ቃላቸውም የሠመረ ነበረ›› ይላቸዋል፡፡ እነዚህ ሊቃውንት ነበሩ እየተማከሩ ጎንደርን እንደገና አቅንተው የሊቃውንት መፍለቂያ ያደረጓት፡፡ በጎንደር ከተማ የዘር ነገር የማይነሳው ለዚያ ይሆን?
ከጎንደር ሳንወጣ ዛሬ አደባባይ ኢየሱስ የሚባለው ቤተ ክርስቲያን ታቦት ጥንት የነበረው ከምባታ ነበር፡፡ (በገድለ ተክለ ሃይማኖት አቡነ ተክለ ሃይማኖት ወደ አካባቢው ባደረጉት ጉዞ መጀመሪያ የተከሉት ታቦተ ኢየሱስን መሆኑ ይናገራል፤ ምናልባት እርሱ ሊሆን ይችላል) በግራኝ ጊዜ በተፈጠረው ስደት ካህናቱ ተሰደዱ፡፡ ታቦቱንም በአንድ ቦታ ሠረወሩት፡፡ የመከራው ጊዜ ሲያልፍ ደብሩን እንደገና ቢደብሩትም ታቦቱን ግን ማግኘት አልቻሉም፡፡ በዐፄ ሠርፀ ድንግል ዘመን አባ ንዋይ የተባሉ አባት ወደ ከምባታ ወርደው ታቦቱ ያለበትን ቦታ ለ47 ዓመት ሲፈልጉ ቆይተው በ1570 ዓም አካባቢ አገኙት፡፡ ወደ ንጉሡም ይዘውት መጡ፡፡ ዐፄ ሠርፀ ድንግልም ያመፀውን ባሕረ ነጋሽ ይስሐቅንና ቱርኮችን ለመውጋት በዝግጅት ላይ ስለነበሩ በ1572 ዓም ደንቢያ ላይ እያሉ ከአባ ንዋይ ጋር ተገናኙ፡፡ በዚህ ጊዜ የባሕረ ነጋሽ የትዕቢት መልእክት ከሁለት ጥይት ጋር መጥቶላቸው ነበርና አንዱን በታቦተ ኢየሱስ፣ ሌላውን በግምጃ ቤት ማርያም ላይ አድርገው እንዲጸልዩበት አዘዙ፡፡
ከዚህ ጊዜ ጀምሮ ታቦተ ኢየሱስ ከንጉሡ አልተለየም፡፡ በ1572 ረዳዒ የተባለውን የቤተ እሥራኤል መሪ፣ በ1579 ጎሼን ለመውጋት ሲዘምቱ አብሮ ነበረ፡፡ በኋላ በዐፄ ፋሲል ዘመን አደባባይ ኢየሱስን ሠርተው ታቦቱን በዚያ አኖሩት፡፡ ይኼው ከከምባታ መጥቶ ጎንደር ላይ ተተክሎ ይኖራል፡፡ ልክ ወሎ መካነ ሥላሴ የነበረውና በግራኝ ተቃጥሎ ፍራሹ የሚታየው የመካነ ሥላሴ ታቦት አሁን አራት ኪሎ ሥላሴ ካቴድራል እንደሚገኝው ማለት ነው፡፡ የቁልቢ ገብርኤል ታሪክ ከአኩስምና ከቡልጋ ጋር እንደተያያዘው፡፡
መርጡለ ማርያምን ቤተ ክርስቲያንን ከግራኝ ዘመን ትንሽ ቀደም ብሎ ባመረ ሁኔታ እንደገና አሠርተዋት የነበሩት እቴጌ ዕሌኒ የሐድያ ተወላጅ ነበሩ፡፡ ሕዝቡ በደግነታቸው ስለሚወዳቸው በሞቱ ጊዜ ከሩቅ ሀገር ሳይቀር እየሄደ መርጡለ ማርያም ከመቃብራቸው ላይ ያለቅስ ነበር ይላል አልቫሬዝ፡፡
እንዴው ባጠቃላይ እንደ ዘሐ ዘጊ ወዲህና ወዲያ እንዲህና እንዲያ በተዋረሰውና በተወራረሰው ሕዝብ መካከል ‹‹የዚያ ብቻ›› ወይም ‹‹የእኔ ብቻ›› የሚል ነገር ማምጣት ካለ ማምጣቱ ይልቅ የሚከብድ ይመስለኛል፡፡ እንኳን ደጉ ነገር ክፉው ነገራችን እንኳን ተዋርሶ ተዋርሶ የሁላችን ሆኗል፡፡ ምንም እንኳን የራሳችን ቋንቋ፣ ባሕልና ማንነት ቢኖረንም፣ የበለጠ የሚያዋጣን የኛንም ሸጠን፣ የሌላውንም ገዝተን የተዋርሶና የተገናዝቦ ማንነት ብንፈጥር ነው፡፡ ከአጥሩ ይልቅ ድልድዩ ያተርፈናል፡፡ ሀገር እንደ ገና ዳቦ ስትያያዝ እንጂ እንደ ቡሄ ዳቦ ስትነጣጠል ዘላቂ አትሆንም፡፡
"ወይ ግሩም፣ ይኼ በሽታ ለካ ማናችንንም ሳይለይ በደንብ ይዞናል አልኩ በልቤ፡፡" በትክክል ገልፀኸዋል ዲያቆን ዳንኤል። የአገልግሎት ዘመንህን ያርዝምልህ ከክፉ ነገር ይጠብቅህ።
በዚህ ምክንያት እኛ እነሱ ጋር ሳንደርስ እነሱም እኛ ጋር ሳይመጡ ተለያይተን ልንቀር ነው። የሚገርመው ግን ልጆቻችን ይህን ሁሉ ጉድ አያውቁም ሲያውቁ ምን ይሉ ይሆን????
እግዚብሔር ይስጥልን ዲ.ን ዳንኤል አምላከ አበዊነ የመለያየትን መንፈስ አስወግዶ የአንድነትን መንፈስ ያሳድርብን ዘንድ የቀደሙ ቅዱሳን አባቶቻችን ፀሎታቸው አይለየን
ዲያቆን ዳንኤል……ኢትዪጵያ ውሥጥ ትግሬ የሚባል ህዝብ የለም…እባክህን አንተም እንደመሰሎችህ ችግር ከሌለብህ በቀር…..ትግራይ ብለህ ጥራን..ፃፍ….የትግሬ ገበሬ ሳይሆን የትግራይ ገበሬ ብልኅ ፃፍ….አዎን ደግሜ እነግርሃለው…ውስጠ ወይራነታቸሁ ሰልችቶናል..መሮናል….እኛ ትግራዪች አንጂ….ትግሬዎች አይደለንም….እናንተ እኛን ትግሬ የምትሉ ሆን ብላችሁ ለማሳነስ እንደሆነ እናውቃለን…..እውነታው ግን በነንዳንተ ዓይነት የጥላቻ ቃላት መቼም ቢሆን ኣናንስም….ትልቅና ባለታሪክ ህዝቦች ነንና!!!
የአማራውን "አማሬ" አትለውም መቼም:: የኦሮሞውን "ኦሮሜ" አትለውም:: ስለዚህ የትግራዩን - "ትግሬ" ሲሆን ልክ አይሆንም:: ከዚያም በላይ የሽርደዳ ወይም ደረጋቶሪ ነው:: በሶስተኛ ደረጃ የስሙን ታሪካዊ አመጣጥና ማን ሰጠው የሚለውን ማየትም ያስፈልጋል:: ሰው በወደደው ነው የሚጠራው:: እንዲሁ ማህበረሰቦችም በወደዱትና ራሳቸው ለራሳቸው በሰጡት ስም ሊጠሩ ይገባል:: በመሆኑም ያ ህ/ሰብ ራሱ የራሱን ስም ሊያወጣ ይገባል:: ሕ/ሰቡ ለራሱ የሚሰጠውን ስም ደግሞ ከቋንቋው ነው የምታገኘው:: አለያም ህ/ሰቡ ለኔ ክብር ይመጥናል የሚለውን ከሌሎች ቋንቋዎች ይመርጣል::
በዚህ መሰረት የትግርኛ ስሞቹ - ትግራዋይ- ለወንድ ትግራዋይቲ- ለሴት ይሆናል:: የብዙሃን ስሙ ደግሞ "ተጋሩ" ይሆናል:; ስለዚህ ጸሐፍት እንዲሁ "ደረጋቶሪ" ቃላት እንደወረዱ ያለምንም ጥንቃቄ መጠቀማቸው ተገቢ አይደለም:: ሲብስ ደግሞ አላዋቂነት ነው:: ከዚያም ከከፋ ለህዝቡ ያላቸው አመለካከት ያጋልጣል:: እንዲህ አይነት ጽሁፎች በጥቅሉ መቻቻልን እየሰበኩ በሌሎች ጉዳዮች ደግሞ የተዛቡና ከፍሬሙ የማይዛመዱ መሆናቸው የመልክቶቹንም ተደማጭነት ይቀንሳል ወይም በጽኑ ይጎዳል::
"ከሰሜን የጀመረ መስቀል ደቡብ፣ ከደቡብ የጀመረ ቆጮ ሰሜን በዘለቀባት ሀገር፤ የኮንሶ የእርከን ሥራ የትግራይ ገበሬ ገንዘብ፣ የትግራይ አምባሻ የደቡብ የቅንጦት ምግብ በሆነባት ሀገር፣ የኦሮሞ ጉዲፊቻ የሁሉም ባህል በሆነባት ምድር፣ ይኼ የእነ እገሌ ብቻ ነው፣ እኛን አይመለከትም ብሎ ለመናገር እንደመድፈር ያለ የአላዋቂ ድፍረት የለም፡፡ "
ትግሬ ሳይሆን ትግራዋይ/ትግራዋይቲ/ተጋሩ ላልከው አስተያየት ሰጪ። ዳንኤል ክብረት ፅሁፉን ያቀረበው በአማርኛ ነው። ስለሆነም በአማርኛ ውስጥ ትግራዋይ/ትግራዋይት/ተጋሩ የሚሉ ቃላት ስለሌሉ በምትካቸው ያሉት አማርኛ ቃላት ትግሬ እና ትግሬዎች ስለሆኑ ነው ዳንኤል በዚህ መልኩ የተጠቀመው። ፅሁፉን በትግርኛ ፅፎት ቢሆን ኖሮ ትግራዋይ/ትግራዋይቲ/ተጋሩ እያለ ይጠቀም ነበር። ልክ በትግርኛ ስለ አማራ ሲፃፍ አምሃራይ እየተባለ እንደሚፃፈው ማለት ነው። ወይም በአማርኛ ሲፃፍ አሜሪካዊ እንጂ አሜሪካን እንደማይባለው፤ ጣሊያናዊ እንጂ ኢታሊያኖ እንደማይባለው። ልክ እንደዚያው ሁሉ አሜሪካኖቹም ስለ ኢትዮጵያዊ ሲፅፉ ኢትዮፕያን እንጂ ኢትዮጵያዊ እንደማይሉት ማለት ነው። እናም ወንድሜ ነገሩ የቋንቋ ጉዳይ እንጂ ሌላ ነገር አይደለም።
የሚገርመው ነገር ስለአቡነ አረጋዊ ብቻ ሳይሆን እየሱስን ማለት የከበደበት ዘመን ነው እየሱስ የሚመሰላቸው ለኘሮቴስታንት እንጂ ለፍጥረት ሁሉ የማይመስለው ሕዝብ ውስጥ እንዳለን አስብ የመረዳት ነገር በጣም ከባድ ነው ዘረኝነት ደግሞ ትልቁ ነቀርሳ ነው ስለዚህ ስለታቦቶች ያለንን ግንዛቢ ማለትም የአማራው የትግራዬ ከማለት ይልቅ አመጣጣቻው እንዴት እንደሆነ እንደዚህ አንደአሁኑ አይነት አገላለፅ ላይ ትንሽ ሰፋ በማድረግ ብታስረዳ ማለት ለአብያተ ክርስቲያናት ቅርብ ነገር ስላለህ ማለቴ ነው ፡፡ ሌላው ነገር አማላጅና ፈራጅ በራሱ አንድነትና ልዩነት የሌለበት ዘመን ላይ ደርሰናል ትውልዱ የሚፈልገው መረዳት ነው እንጂ ማባበል አይደለም እባክህ ሕዝቡን ከፈላ ውሃ ውስጥ ለማውጣት የራስህን ጥረት አድርግ ስለወለድካው ልጆች ብቻ ሳይሆን በወንጌል ሁሉም የራስ ልጅ ነውና ፡፡
ይቅርታ ይደረግልኝና አንተ/አንቺ እንደጠራኸው/ሽው ሲጠራ እኔም ደስ አይለኝም ምክንያቱም ብዙዎቹ የመጽሐፍ ቅዱስ ክፍሎች እንዲህ በነጠላው አይጠሩትም፡፡ አረ እንደውም ጥንታውያኑ የመጽሐፍ ቅዱስ አብነቶች አንድም ቦታ ስሙን በነጠላው ጠርተውት አያውቁም ሲባል ሰምቻለሁ፡፡ በአንድ ነገር ግን እርግጠኛ ነኝ የቅድስት ኦርቶዶክሳዊት ተዋሕዶ ቤተ ክርስቲያን መጻሕፍት ስሙን በክብር እንደሚጠሩት እንዲህ እያሉ፡- ለስም አጠራሩ ክብር ምስጋና ይግባውና፤ በልብ መታሰቡ በቃል መነገሩ በአንደበት መመስገኑ ከፍ ከፍ ይበልና፤ ጌታችን አምላካችን መድኃኒታችን ኢየሱስ ክርስቶስ፡፡ ክብር ይግባውና “የአብ የባሕርይ ልጅ አምላክ ወልደ አምላክ አይደለህም” ብለው የካዱትን አሁንም በዚህ መንገድ የሚክዱትን እንደዚሁም “በሰው ፊት የመሰከረልኝን እኔም በአባቴ ፊት እመሰክርለታለሁ” ባለው ቃሉ መሠረት ምስክርነታችንን ስሙን ስንጠራው ጀምሮ መሆን እንዳለበት ቤተ ክርስቲያን አስተምራኛለችና እንዲሁ በነጠላው “ኢየሱስ” እያሉ ሲጠሩት ስሰማ እኔም ደስ አይለኝም ስሙ ቀላል ስም አይደለምና “ከሰማይ በታች እንድንበት ዘንድ የተሰጠን ስም” ነውና፡፡ የዓለም ሁሉ መድኃኒት መድኃኔዓለም ክርስቶስ ክብር ምስጋና ይግባው፡፡
"....የሚያዋጣን የኛንም ሸጠን፣ የሌላውንም ገዝተን የተዋርሶና የተገናዝቦ ማንነት ብንፈጥር ነው፡፡ ከአጥሩ ይልቅ ድልድዩ ያተርፈናል፡፡ ሀገር እንደ ገና ዳቦ ስትያያዝ እንጂ እንደ ቡሄ ዳቦ ስትነጣጠል ዘላቂ አትሆንም፡፡"
ዲ/ዳንኤል ክብረት በትውልዱ ውስጥ ከታዩት ጎበዝ ጸሐፊዎች አንዱ አንተ መሆንህን መመስከር ይቻላል፡፡ነገር ግን በአንድ ብሔር ላይ ተለይቶ በዓለማዊና መንፈሳዊ ጦማሪዎች የሚቀነቀነውን አግላይና ዘረኛ አካሄድ ለማስታገስ የሰራኸው ሥራ በቂ አይደለም፡፡እንዲያውም ብዙ ጊዜ አንተም ተደራቢ ሆነህ ከጀርባ እናይሀለን፡፡የእነሱን ጩኽት ተከትለህ በማስተጋባት፡፡
አሁንም ከቻልክ በደጀሰላምና በአንድ አድርገን የሰለቸንን እና አሁንም በሐራ ዘተዋሕዶ በመቀጠል የአንድ ብሔር ተወላጅ አባቶችን በማኅበር ቀናኢነት እያሳበቡ ከሌሎች ለይቶ ጥፋታቸውን እያጋነኑ የማሳደድ አባዜ እንደታላቅነትህ ተግሳጽ ቢጤ ብትሰጥ ጥሩ ነው፡፡
አንተ የምትቆጣው በሥጋ ተለይተውን በመንፈስ ሕያው ስለሆኑ አባቶች ብቻ ከሆነ ግን አካሄድህ “ይሄን አለ” ለመባል ብቻ እንደሆነ ቆጥሬ ነው የማልፈው፡፡ከስምዓ ጽድቅ አገልግሎታቸውን ሲጨርሱ ብሎግ ከፈትን እያሉ ወንጌልን ሳይሆን ወንጀልን በመዝራት የካሕኑን አመኔታ ስለሚሸረሽሩ ወጣኒዎች አንድ በል፡፡በተቆርቋሪነት ሥም ስሜታችን እየተጎዳ ነው፡፡
ኧረ አሁንም የማይማር ትውልድ አለ እነዝህ ያንተን ጽሑፍ የምነቅፉ ሰዎች ውስጣቸው ትልቅ የማይድን የዘረኝነት እና ታላቅ ነኝ በሚያስብል ነቀርሳ ተይዘዋል በፍጹም የምድኑ አይመስሉም
ዲያቆን ዳንኤል ቃለ ህይወት ያሰማልን። ያላወቅነውን ነገር ስለነገርከንና ስላሳወቅከን አሁንም እናመሰግንሃለን። ያኑርህ። ኑርልን። እድሜና ጤናውን ይስጥህ። አሜን።
ይሄ የዘረኝነት ጉዳይ ውጪ በሚኖሩ ኢትዮጵያውያን ጎልቶ የሚታይ ነው፡፡ በዘመነ እና ሰፊ አገር እየኖሩ እንደዚያ ጥብብ ማለታቸው የጤንነት አይመስለኝም፡፡ ከፍተኛ ቀውስ ውስጥ ያሉ ዜጎች ናቸው፡፡ ልንፀልይላቸው ይገባል፡፡ ወደ አገር ቤት ቢመጡ እና ቢሰነብቱ…ይህች ሀፈረ እግዚአብሄር ከዚ ደዌአቸው ትፈውሳቸው ነበር፡፡
"ወንድሞች ሆይ በመካከላችሁ መለያየት እንዳይኖር አንድ ልብ አንድ ሃሳብ እንዲኖራችሁ እርስ በርሳችሁ እንድትስማሙ በጌታችን በኢየሱስ ክርስቶስ ስም እለምናችኃሁ" ... የመጀ/የሐ/ጳዉ/መል/ወ/ቆሮ ም 1፤10
እኔም በዚህ አጋጣሚ የአቡነ አረጋዊ ተዓምር እንድናገር እድል አገኘው ከስምንት (8) ዓመት በካኩማ ስደት ካምብ ውስጥ ዘመዴ ለሆቴሏ በጥዋት ተነስታ በትልቅ ድስት ወጥ ለመስራት ሥጋውን ለመክተፍ እንዲመች ገንፈል እያረገች እኔ ቤተክርስትያን ተሳልሜ ስመለስ ዛሬ ዕለቱ ማነው የሚታሰበው አለች ሥጋውን እያማሰለች አበነ አረጋዊ አልኳት እሳም የነእንትና ታቦት ብላ ከአፋ ሳትጨርስ ድስቱ ምንም ሳይነካው ተገልብጦ እጃን ሲያቃጥል እኔ እና ባለቤቷ አጠገቧ ቆመን እሷ ስትጮህ ምንም እርዳታ ማድረግ አልቻልንም ምን እንደያዘንም አናውቅም ከዚያ ቦሃላ በየወሩ ታዘክር ጀመረች.
ዲያቆን ዳንኤል እግዚአብሔር ይባረክህ! ቃለ ህይወት ያሰማልን! ጽሁፉ ትልቅ ቁም ነገር የያዘ አስተማሪ ነው፡፡ ምናልባት ለኔም የመጀመሪያ ጊዜየ ነው ስሰማው ትግራዋይ- ለወንድ ትግራዋይቲ- ለሴት የሚለው የቃላት ማስተካከያ ካልሆነ በስተቀር ለጤነኛ ሰው ይሄ ጽሁፍ እንከን ይወጣለታል የሚል ግምት የለኝም፡፡ ነገር ግን እኔን የሚገርመኝ የተወሰኑ አስተያየት ሰጭዎች አስተያየት ነው፡፡ እንዲያው ወደፊት የሚቻል ከሆነ የብዙ አንባቢ አስተያየትንም ለመቀበል እንዲቻል በአንድ ነክ (click) በቻ እስማማለሁ ወይም አልስማማም (like or dislike) ለማለት የሚያስችል ኣማራጭ ቢኖረው ይቻልና ይሻል ይሆን?
ወገኖቼ አበሾች ስንባል ሁልጊዜ ለችግሩ መፍትሄ ከመስጠት ዙሪያውን መዞር እንፈልጋለን እናማ ችግሩን ለምን በትክክል አናስቀምጠውም እጅግ ኃላ ቀር የሆነ አስተሳሰብ አለ! እራሳቸውንና ዘራቸውን እደ ጥንቱ ኦሪታውያን ለክህነት የተመረጡ የሚመስላቸው ከነሱ ውጪ ፖለቲከው አይሳካም ብለው ያስቡ የነበሩ አሁን በዚህኛው መድረክ ሲሸነፉ ጉዳዮን ወደ መንፈሳዊ ህይወት ያመጡ በተለይ የፖለቲካ ምሽጋቸ ከቅንጅት ጋር የነበረ በተፈጠረው ችግር ዞረው ማህበረ ቅዱሳን ብለው ሥራቸው ግን የረከሰ በየቦታው ተሰግስገው ያሉ የአባቶቻቸው ልጆች ችግር ይመስለኛል፡፡ በጣም የሚገርመኝ ሌላው ነገር ከአምሐራና ከትግራይ ውጪ ሌላው ህዝብ ሲነዱት የሚነዳ ነው እንዴ ለምን ቢያንስ ገለልኛ ሆኖ ስህተቶችን አካፋውን አካፋ በማለት አይገልፀውም መቼም ከሁለቱ ትክክለኛ ፍርድ መጠበቅ ይከብዳል ምክንያቱም የስልጣን ወራሴ ትግላቸውን ወደ ቅድስት ቤተክርስቲያናችን እየጎተቱት ስለሆነ ማለቴ ነው
መረዳታችን እንደየሰዎች አመለካከት ይመስለኛል አንቺ/አንተ/እርስዎ እየሱስን ቤተክርስቲያን እንዳስተማረችን መጠን ልንጠራ አንችላለን ዋናው ቁም ነገሩ ሁሉ አሁን እንደተገለፀው ሳይሆን በተማርነው መለኩ ጠርተነው የማንጠቀምበት ብቻ ከሆነ የአፍ ክርስቲያን መሆኑ ስለማይቀር እርስዎ /አንቺ/አንተ እኔ ደስ አይለኝም መልስ አይሆን እየሱስ ሐብታምና ደሐ ብሎ ሳይለይ የሁሉም አዳኝ መሆኑን ስለማምንበት ባጠራር ላይ ችግር የፈጠርኩ አይመስለኝ ስመ እግዚአብሔርን ስንጠራ በጥንቃቄ ነው የተባለበት ምክንያት አረዳድ ለኒ የሚመስለኝ መሐላ ላይ ነው እየሱስ ጊታ ነው የጊቶችም ጌቶች ብዬ ባመሰግነው የሚያስከፋ አየመስለኝ ጥንቃቄው አጠቃቀሙ ላይ ነው የሚመስለኝ
ዲ/ን ዳንኤል፡ ቃለ ህይወትን ያሰማልን፡፡ እንደ ሙሁር የጻፍከውን ጽፈሃል፤ ልብ ያለው ደግሞ ልብ ይበል፡፡ አለበለዚያ ከነ ችግራችን ሳያምርብን ዘመናችን ይፈጸማል፡፡ ያስቀመጥከው ጽሑፍ አንድ እርምጃ ነው፡፡ ከቅዱስ ሲኖዶስ ጀምሮ እስከ ነፍስ ወከፍ ምዕመናን የሚመለከተንን የቤት ስራ ለመስራት ድርሻችንን መውሰድ አለብን፡፡ ትናንት በቅድስት ሥላሴ መንፈሳዊ ኮሌጅ በማታው መርሃ ግብር ኮርስ ከተነሳው የውይይት ነጥብ አንዱ ይህ ነበር፡፡ ይህ ችግር ከባዱ የቤተ ክርስቲያናችን ነቀርሳ ነው ብዬ አምናለሁ፡፡ ክርስቶስ የተሰቀለው ለሰሜኑ ወይም ለደቡቡ፤ ለምዕራቡ ወይንም ለምስራቁ አልነበረም፡፡ የመፍትሄ ባለቤት እግዚአብሔር ይታረቀን፡፡ ያበርታህ፡፡
ነገሩን ካነሳኸው አይቀር የሚባለው እንዲህ ነው።በውጭ አገራት ያሉ ቤተክርስቲያኖች የመለስ ዜናዊ ወይም የትግራይ እና የእግዚአብሔር ወይም የኢትዮጵያ በመባል ነው የሚታወቁት።በውጭ ያለውን ኢትዮጵያዊ ለመከፋፈል የመለስ ዜናዊ ወይም የትግራይ በመባል የሚታወቁት ማምለኪያ ቤቶች የሚገነቡት በትግራይ ልማት ማህበር ኢንዶውመንት ፈንድ ፎር ዘ ሪሀቢሊቴሽን ኦፍ ትግራይ ሲሆን አንተን መሰል ሰዎች ካላች ሁበት መጥታች ሁ ትግሬዎች ቤተክርስቲያን ሰብካች ሁ ትመለሳላች ሁ እንጂ የእግዚአብሔርን ቤተ ክርስቲያን አትረግጡም።ምክንያቱም ገንዘብ የላትም።ልዩነቱና የልዩነቱ ምንጭ ይህ ሆኖ ሳለ ታቦትን የትግሬ የ አማራ ያልከው ውሸት ነው።ታቦት ላመነበት ታቦት እንጂ ዘር የለውም።እንዲያ የሚያስብም የለም።የመለስ ወይም የትግራይ ቤተክርስቲያ የዘር መድሎ የነገሰባት፥ውሸት የማያሳፍርባት፥አገልጋዮቿ በ አደንዛዥ ዕፅ ዝውውር የከበሩባት፥የሰው መታረድ የማያሳስባቸው ቁስ አምላኪዎች የሞሉባት ናት።ምደባውም በዘር እና በገንዘብ መሆኑን አሳምረህ ታውቃለህ።ልዩነቱ ይህ ብቻ ነው እንጂ ከአቡነ አረጋዊ ወይም ከ አቡነ ተክለ ኃይማኖት ጋር የሚያገናኘው ምንም ነገር የለም። ችግሩን ከስር መሰረቱ አንስቶ ማቅረብ እንጂ ከትልቁ ችግር የመጡ ትናንሽ ችግሮችን እያነሱ ዋናውን ችግር ማስረሳት ጥሩ አይደለም። አሸዋ ላይ ቤት ሲሰራ ዝም ብሎ አይቶ ሲያልቅ የሚቀባው ቀለም ላይ አስተያየት ማቅረብ አይነት የሚመስሉ ተራ ጉዳዮችን አታንሳ።የምታነሳ ከሆነ ልዩነቶቹን ከመጀመሪያው ጀምረህ ማንሳት።ያኔ ሁሉም ይማርበታል።ጥፋተኛም ጥፋቱን ስ ህተተኛም ስ ህተቱን ሊያውቅ በሚችል መልኩ እውነተኛ ሆነህ አቅርብ።ማንሳት ከነበረብህ ታቦታቱን ሳይሆን ሰዉ ወደ ዘር ቆጠራ ለምን ገባ፥ማን ጀመረው ፥ማን ተጠቀመ ማን ተጎዳ የመሳሰሉትን ብታነሳ የችግሩ ምንጭ ይታወቃል።መፍት ሄም ይበጅለታል።
እጅግ በጣም አድርገን ነው የምናመሰግነው ዲ.ዳኒኤል ጥሩ ነገር ማንበብ ካቆምን ቆይተናልና እባክህን ይህንን አቅምህን አትንፈገን ቀጥልበት አደራህን በአሁኑ ሰዓት በዘረኝነትና በመለያየት የተመረዘው የብዙ ኢትዮጵያዊ አመለካከት ትቀይራለህና፡፡ ቃለ ሂዎት ያሰማልን!
እባካችሁ ወገኖቼ ከሁሉ አስቀድመን የክርስትናችን መሠረተ እምነት የሆነውን በቅዱስ መጽሐፍ የተገለጠልንን የቤተክርስቲያናችንን ትምህርት (ዶግማና ቀኖናውን) ለይተን በእምነት ከሚያስተምሩን አገልጋይ አባቶች ጠንቅቀን በመረዳት እንመን፡፡ ከእምነት የሚገኘውን መልካም ሥራ በመንፈሰ እግዚአብሔር መሪነት እንድንሠራ ትህትናንና መከባበርን ገንዘብ እናድርግ፡፡ መለያየትንና ነቀፋ የሆነውን የሥጋ ሥራ መገለጫን በማስወገድ ለሌሎች መልካም አርአያ ለመሆን የቅዱሳንን የወንጌል ተጋድሎ ሕይወት አብነት ይሁነን እንጂ በመጠላላት ጌታችንና አምላካችንን ኢየሱስ ክርስቶስን አናሳዝን፡፡ ሐዋርያው ቅዱስ ያዕቆብ በመልዕክቱ እንዲህ ይለናል፡-
ከእናንተ ጥበበኛና አስተዋይ ማን ነው? በመልካም አንዋዋሩ ስራውን በጥበብ የዋህነት ያሳይ።ነገር ግን መራራ ቅንዓትና አድመኛነት በልባችሁ ቢኖርባችሁ፥ አትመኩ በእውነትም ላይ አትዋሹ።ይህ ጥበብ ከላይ የሚወርድ አይደለም፤ ነገር ግን የምድር ነው፥ የሥጋም ነው፥ የአጋንንትም ነው፤ቅንዓትና አድመኛነት ቅንዓትና አድመኛነት ባሉበት ስፍራ በዚያ ሁከትና ክፉ ስራ ሁሉ አሉና።ላይኛይቱ ጥበብ ግን በመጀመሪያ ንጽሕት ናት፥ በኋላም ታራቂ፥ ገር፥ እሺ ባይ ምሕረትና በጎ ፍሬ የሞላባት፥ ጥርጥርና ግብዝነት የሌለባት ናት።ባሉበት ስፍራ በዚያ ሁከትና ክፉ ስራ ሁሉ አሉና።የጽድቅም ፍሬ ሰላምን ለሚያደርጉት ሰዎች በሰላም ይዘራል። (ያዕ.3፡13-18)
ከእንግዲህ በዘመኑ በተሰጠን ይህን ዘመናዊ መገናኛ ዘዴ እንደ ክርስቲያን ብዙዎችን ለማነጽ የሚጠቅም ከጥፋት ወደ ዘላለማዊ ሕይወት የሚገኝበትን የጽድቅ ሥራ በኃላፊነት እንሥራበት፡፡ ከዚህ ውጪ የሆነ ክፉ ጥላቻ ግን የዲያብሎስ ግብር መሆኑን ተረድተን ከአምላካችን የፍርድ ቅጣት በማምለጥ፤ በዘመናችንም ለእግዚአብሔር አምላካችን ከዚህ ዓለም ክፋት ሥራ የተለየንለት የቅድስት ቤተክርስቲያን ልጆች እንሁን!
አሜሪካ ለግብጽ ስትሰጥ የቆየችውንና ለሁለት አመታት ያህል አቋርጣው የነበረውን ወታደራዊ ድጋፍ እንደገና ሙሉ ለሙሉ መስጠት ልትጀምር እንደሆነ ማስታወቋን ዋሽንግተን ፖስት ዘገበ፡፡ የኦባማ አስተዳደር ለግብጽ ሲሰጠው የቆየውንና ከ2013 ጥቅምት ወር ወዲህ አቋርጦት የነበረውን 1.3 ቢሊዮን ዶላር የሚገመት አመታዊ የወታደራዊ መሳሪያዎች ድጋፍ እንደገና ለመጀመር ውሳኔ ላይ መድረሱን ባለፈው ክሰኞ አስታውቋል፡፡የግብጹ ፕሬዚዳንት ሞሃመድ ሙርሲ ከስልጣን መውረዳቸውን ተከትሎ፣ አገሪቱ እስከምትረጋጋና ዲሞክራሲያዊ ማሻሻያዎችን ተግባራዊ ለማድረግ የሚያስችል ተጨባጭ ለውጥ እስኪታይ ድረስ፣ አሜሪካ ለግብጽ የምትሰጠውን ወታደራዊ ድጋፍ አቋርጣ መቆየቷን ዘገባው አስታውሷል፡፡ የአሜሪካ መንግስት ወታደራዊ ድጋፉን እንደገና ለመስጠት መወሰኑ፣ ግብጽን ከፍተኛ ዋጋ የሚያወጡ አሜሪካ ሰራሽ የወታደራዊ መሳሪያዎች ባለቤት ያደርጋታል ያለው ዘገባው፣ ላለፉት ሁለት አመታት በአሜሪካ እጅ የቆዩ 12 ኤፍ-16 ተዋጊ ጀቶችን፣ 20 ቦይንግ ሃርፖን ሚሳየሎችን፣125 አሜሪካ ሰራሽ አብራምስ ኤምዋንኤዋን ታንኮችንና ሌሎች መሳሪያዎችን ማግኘት እንደሚያስችላት የአሜሪካ ብሄራዊ የደህንነት ካውንስል ቃል አቀባይ በርናዴት ሜሃን መናገራቸውን ጠቁሟል፡፡ አሜሪካ ወታደራዊ ድጋፉን እንደገና ለመቀጠል የወሰነችው፣ የራሷን የብሄራዊ ደህንነት ፍላጎት መሰረት በማድረግ ነው ያሉት ቃል አቀባይዋ፣ ለግብጽ የምትሰጠውን ወታደራዊ ድጋፍ በተለይ ሽብርተኝነትን ለመዋጋት፤ የድንበርና የባህር ደህንነቶችን ለማስጠበቅና አይሲሲ የተባለው ታጣቂ ቡድን በሲናይ አካባቢ የሚያደርገውን እንቅስቃሴ ለመግታት በሚደረጉ እንቅስቃሴዎች ላይ እንዲውሉ በሚያስችል መልኩ ማሻሻሏንም አስታውቀዋል፡፡ ኦባማ ክግብጹ ፕሬዚዳንት አል ሲሲ ጋር ባደረጉት የስልክ ውይይት፣ 1.3 ቢሊዮን ዶላር የሚገመተውን ወታደራዊ ድጋፍ በዘላቂነት ለማስቀጠል ለአሜሪካ ምክር ቤት ጥያቄ እንደሚያቀርቡ ቃል ገብተዋል፡፡ ግብጽ ከ2018 ጀምሮ የጦር መሳሪያዎችን በብድር መግዛቷን ማቆም እንደሚገባት አሳስበዋቸዋል፡፡አልጀዚራ በበኩሉ፤ የሰብዓዊ መብት ተሟጋች ተቋማት አሜሪካ ለግብጽ ሙሉ ወታደራዊ ድጋፍ ለመስጠት መወሰኗ እንደሚያሳስባቸው መግለጻቸውን ጠቅሶ፣ ሂውማን ራይትስ ፈርስት የተባለው ተቋም ዳይሬክተር ኔል ሂክስ “አሜሪካ የሰብዓዊ መብቶች ጥሰት ለሚታዩባት ግብጽ ድጋፏን ለመቀጠል መወሰኗ ለሰብዓዊ መብቶች መከበር ቅድሚያ አትሰጥም የሚል አደገኛ መልዕክት ሊያስተላልፍ ይችላል” ማለታቸውን ዘግቧል፡፡አሜሪካ ባለፈው አመት ተመሳሳይ ወር ለግብጽ የምትሰጠውን ድጋፍ በከፊል እንደምትጀምር ማስታወቋን ያስታወሰው ዘገባው፣ ግብጽ ከአሜሪካ ከፍተኛ ወታደራዊ ድጋፍ በማግኘት ከእስራኤል ቀጥላ በሁለተኛ ደረጃ ላይ እንደምትገኝም ጠቁሟል፡፡
ከአንድ ዓመት በላይ በእስር የቆዩት ጦማሪያንና ጋዜጠኞች በዛሬወእለት በፌዴራል ከፍተኛ ፍርድ ቤት 19ኛ ወንጀል ችሎት ፊት ቀርበዋል። አቃቤ ሕግ ከአንድ ወር ከአስራ አምስት ቀን በያዘዉ ቀጠሮ መሰረት ቀሩኝ ካላቸዉ 13 ምስክሮች ዉስጥ ሶስቱን ማቅረቡን የተከሳሾቹ ጠበቃ አቶ አመሃ መኮንን ለአሜሪካ ድምጽ ራዲዮ በሰጡት ቃለ ምልልስ ገልጸዋል። ምስክሮቹ እንደቀድሞዎቹ ሁሉ ተከሳሾቹ ከተያዙባቸዉ ቦታዎች ሞባይል፣ ላፕ ቶፕ እና ሲዲ መያዙን አይተናል ማለታቸዉን ጠበቃዉ አስረድተዋል።
ከአንድ ወር ተኩል በፊት በዋለዉ ችሎት አቃቤ ሕጉ ምስክሮችን ለመስማት የተሰጠዉ ጊዜ አጭር መሆኑን፣ ለማስረጃነት ሊቀርቡ የነበሩትን ሲዲዎች የያዙት ግለሰብ ከአገር ዉጭ መሆናቸዉን እንዲሁም በእግዚቢትነት የያዛቸዉን ሞባይል ስልኮችና ላፕ ቶፖችን ለማቅረብ ረዘም ያለ ቀጠሮ እንዲሰጠዉ መጠየቁ ይታወቃል።
የአንደኛ ዙር አሸናፊዎች ወደ ምድብ ድልድል በቀጥታ መግባት በመቻላቸው በጨዋታዎቹ ከፍተኛ ፉክክር ይደረጋል ተብሎ ይጠበቃል፡፡ በቅድመ ማጣሪያ ዙር በቀጥታ ወደ አንደኛ ዙር ያለፉት የአፍሪካ ሃያል ክለቦችም ውድድሮቻቸውን ማድረግ ስለሚጀምሩ ዙርን የከበደ ያደርገዋል፡፡ ተሸፊዎች ወደ ኮንፌድሬሽን ዋንጫ የሚወርዱ ይሆናል፡፡
ዛሬ ፕሪቶሪያ ላይ የወቅቱ የካፍ ቻምፒየንስ ሊግ አሸናፊ ማሜሎዲ ሰንዳውንስ የዩጋንዳውን ቻምፒዮን ኬሲሲኤን ያስተናግዳል፡፡ ብራዚሎቹ የካፍ ሱፐር ካፕን ቲፒ ማዜምቤ በመርታት ያሸነፉ ሲሆን ዳግም ለሁለተኛ ግዜ የቻምፒየንስ ሊጉን ለማሸነፍ ጉዟቸውን ዛሬ ይጀምራሉ፡፡ ኬሲሲኤ በቅድመ ማጣሪያ ዙር የአንጎላውን ፕሪሜሮ ደ አውጉስቶን በመርታት ማለፍ መቻሉ ይታወሳል፡፡ ኬሲሲኤ የዩጋንዳ አዛም ፕሪምየር ሊግ መሪ መሆኑና የመጀመሪያውን ጨዋታ ከሜዳው ውጪ ማድረጉ በጨዋታው የተለየ ነገር እንደሚያሳይ ተጠብቋል፡፡
ዛሬ ወደ ብራዛቪል ያቀናው የኢትዮጵያው ተወካይ ቅዱስ ጊዮርጊስ ዶሊሲ ላይ ኤሲ ሊዮፓርድስን እሁድ የሚገጥም ይሆናል፡፡ ጨዋታው ለመጫወት አመቺ አይደለም ተብሎ በሚነገርለት የስታደ ዴኒስ ሳሶ ንጎሶ ይካሄዳል፡፡
Abyssinia Business Network /ABN/ ጎንደር ከተማ ከመድረሳችን በፊት በማክሰኚትና በጠዳ መካከል እናገኛታለን፡፡ በመሰንቆ ጨዋታ የገነነችዋን መንደር፤ ቡርቧክስ እግር ጥሏችሁ ከመንደሯ ቤቶች ወደ አንደኛው ድንገት ጐራ ብትሉ ከሁለት እስከ አምስት የሚደርሱ መሰንቆዎችን የቤቱ ምሰሶ ላይ በክብር ተሰቅለው ታገኛላችሁ፡፡ የእማሆይ አበቅየለሽ ጥንታዊ ጠጅ ቤት የሚገኘው ጎንደር፤ ከፋሲል ግንብ ዋና መግቢያ በር ደቡብ […]
በደቡብ ክልል ጉራጌ ዞን በማረቆና በመስቃን መካከል ዳግም በተቀሰቀሰ የማንነትና የመሬት ይገባኛል ግጭት የ10 ሰዎች ህይወት መለፉን የአከባቢው ነዋሪዎች ተናገሩ።
ጦረኞቹ በአዲሱ የክለቡ አሰልጣኝ ሆነው በተሾሙት አሰልጣኝ ምንያምር ጸጋዬ እየተመሩ በቢሸፍቱ ከተማ አየር ኃይል ሜዳ ሁሉም የቡድኑ ተጫዋቾች በተገኙበት በቀን ሁለት ጊዜ ጠንካራ ዝግጅታቸውን እያደረጉ ይገኛሉ ።
በኢትዮዽያ እግር ኳስ ታሪክ ከሚጠቀሱ አንጋፋ ፣ በደጋፊ እና በውጤት ያሸበረቀ ታሪክ ካላቸው ክለቦች መካከል የሚጠቀሰው የቀድሞው መቻል ያለፉትን አመታት በሰንጠረዡ ወገብ ላይ የሚዋልል ቡድን ሆኗል፡፡ መከላከያ በ2009 የውድድር አመት የተሳካ ጊዜ ያላሳለፈ ሲሆን ከካፍ ኮንፌዴሬሽን ዋንጫ በዮንግ ስፖርትስ አካዳሚ ተሸንፎ በቅድመ ማጣርያው ዙር ሲሰናበት በጥሎ ማለፉም በፍጻሜው በወላይታ ድቻ ተሸንፎ ለ3ኛ ተከታታይ አመተት በአፍሪካ ውድድር የመሳተፍ እድሉን አምክኗል፡፡ በፕሪምየር ሊጉ ደግሞ በአመቱ ካደረጋቸው 30 ጨዋታዎች 8 አሸንፎ ፣ 9 ተሸንፎ ፣ 13 ጨዋታዎችን በአቻ ውጤት ሲያጠናቅቅ 24 ጎሎች አስቆጥሮ 35 ጎል ተቆጥሮበት በ37 ነጥብ 8ኛ ደረጃ በመያዝ አጠናቋል።
በዘንድሮው ክረምት ገብያው ላይ የተቀዛቀዘው መከላከያ ከጥቂት ተጫዋቾቹ ጋር ተለያይቶ ሁለት ተጫዋቾች ብቻ አስፈርሟል፡፡ ከቡድኑ ጋር አብረው የማይቀጥሉ ተጨዋቾች ሙሉጌታ ደሳለኝ (ግብ ጠባቂ) ፣ ሚልዮን በየነ ፣ ካርሎስ ዳምጠው እና ባዬ ገዛኸኝ ሲሆኑ ወደ ክለቡ የተቀላቀሉት አዲስ ተጨዋቾች አማኑኤል ተሾመ ( አማካይ/ ወላይታ ድቻ ) እና አቅሌሲያ ግርማ ( አጥቂ / ጅማ ከተማ ) ናቸው። ከቡድኑ ነባር ተጨዋቾች ውስጥም ይድነቃቸው ኪዳኔ ፣ አዲስ ተስፋዬ ፣ ቴዎድሮስ በቀለ እና ታፈሰ ሰርካ ለተጨማሪ ሁለት አመታት ኮንትራታቸውን አራዝመዋል፡፡ በውጪ ተጫዋቾች ዝውውር በተሟሟቀው የተጫዋቾች የዝውውር መስኮትም የውጭ ተጫዋች በቡድኑ ያላካተተ የፕሪምየር ሊጉ ብቸኛው ክለብ ሆኗል፡፡
ጦሩ ከታች ከተስፋው ቡድኑ ሦስት ተጨዋቾችን ያሳደገ ሲሆን ለመከላከያ ከታች ያደጉት ሙሉ ስም ፖል ኦዱሎ (ግብ ጠባቂ) ፣ አቤል ከበደ እና አብነት ይግለጡ ናቸው።
የቡድኑ ዋና አሰልጣኝ ምንያምር ጸጋዬ ስለ ክለቡ የዝግጅት ቆይታ እና ስለ ውድድር አመቱ በሰጡት አስተያየት ባላቸው ስብስብ የተሻለ የውድድር ዘመን እንደሚያሳልፉ ገልጸዋል፡፡
” ዝግጅታችንን ከነሐሴ አጋማሽ ጀምሮ እየሰራን እንገኛለን፡፡ አምና በፕሪምየር ሊጉ እንደችግር የወሰድነው ብዛት ያላቸውን ጨዋታዎች በአቻ ውጤት ማጠናቀቃችን ነው፡፡ ይህ ደግሞ የምንፈልገውን ያህል ብዙ ርቀት እንዳንጓዝ ክፍተት ፈጥሮብናል፡፡ ከዚህ በመነሳት የተሻለ የውድድር ጊዜ ለማሳለፍ እየሰራን እንገኛለን።
” በቡድናችን ውስጥ የነበሩት አብዛኛዎቹ ተጨዋቾች ውል ያላቸው ሲሆን ውላቸው የተጠናቀቀ ወሳኝ ተጫዎቻችንን ውል አድሰናል፡፡ ከታዳጊ ቡድናችንም ሦስት ተጨዋቾች ወደ ዋናው ቡድን በማሳደግ ታዳጊዎችን እየተካን መሄድ ስላለብን ይህን አድርገናል፡፡ በአጠቃላይ ቡድናችን ብዙ አልተነካካም፡፡ ባለን ነገር የተሻለ ነገር ሰርተን ውጤታማ ለመሆን እንሰራለን” ብለዋል ።
ከመከላከያ ክለብ ጋር ተያየዞ አሁን እየወጡ ያሉ መረጃዎች እንደሚጠቁሙት ከሆነ ከክለቡ የረጅም ጊዜ ተጨዋች መሆን ያገለገለው አምበሉ ሚካኤል ደስታ ከክለቡ ጋር ውል በማፍረስ ወደ ሌላ መቐለ ክለብ ሊያመራ እንደሚችል እየተነገረ ሲሆን ይህ እውን የሚሆን ከሆነ በምትኩ ሌላ ተጨዋች ሊያመጡ እንደሆነ ሰምተናል። ከዚህ በተጨማሪም የክለቡ ወሳኝ ተከላካይ የሆነው አዲስ ተስፋዬ ከረጅም ጊዜ ጉዳቱ እስካሁን ያላገገመ ሲሆን ለቀጣዮቹ ሁለት ወራትም ከሜዳ ይርቃል ተብሎ ይጠበቃል፡፡
መከላከያ የክለቡን ወቅታዊ አቋም ለመፈተሽ ይረዳው ዘንድ መስከረም 20 ይጀምራል ተብሎ እየተጠበቀ ባለው የአአ ከተማ ዋንጫ ላይ ሊሳተፍ እንደሚችል እየተነገረ ይገኛል።
የሕዝባችንን ጥቅምና ሀብት ሲዘርፉ የነበሩ ኮንትሮባንዲስቶች ላይ የሕግ የበላይነትን ለማረጋገጥ፣ እንዲሁም በክልላችን የተጀመረውን ሪፎረም ለማደናቀፍ ዝርፊያ ድርጊታቸውን ማስቀጠል የሚፈልጉ የተደራጁ ኪራይ ሰብሳቢዎች የከፈቱትን ጥቃት ለመመከት በግንባር ቀደምነት ተሰልፋችሁ ከፍተኛ መስዋዕትነት ከፍላችኋል፡፡ በዚሁም የአዲሲቷን ኢትዮጵያ ሕልውና እንዲቀጥል ድርሻችሁን በመወጣት ከአደጋ እየታደጋችሁ ትገኛላችሁ፡፡የኪራይ ሰብሳቢዎች ቡድን በመንግስት ስልጣን የመክበር አባዜ ከስር ተነቅሎ፣ የሕግ የበላይነት ሰፍኖ እስኪሸነፍ ድረስ የጀመራችሁትን ትግል ሕዝብን በማሳተፍ በከፍተኛ ዲሲፒሊን ሕዝባዊ ኃላፊነታችሁን መወጣት ይገባችኋል፡፡
የኦሮሞ ሕዝብ ዴሞክራሲያዊ ድርጅት(ኦህዴድ) ማዕከላዊ ኮሚቴ የተጀመረው የለውጥ ጉዞና የወደፊት አቅጣጫ ለ10 ቀናት ዝርዝር ግምገማ በማድረግ ዛሬ ማምሻዉን በስኬት አጠናቋል።
ግንባራችን ኢህአዴግም በጥልቅ ለመታደስ የጀመረውን ንቅናቄ ዳር ለማድረስበቅርቡራሱን ገምግሞ አቅጣጫ ማስቀመጡ የሚታወስ ሲሆን ከግምገማው በመነሳትም ሀገራችን ኢትዮጵያና ክልላችን በፖለቲካዊ፤ኢኮኖሚያዊና ማህበራዊ መስኮች ያለችበትን ሁኔታ በዝርዝር በመገምገም ቀጣይ አቅጣጫ አስቀምጧል።
አስር ቀናት በፈጀው የአሁኑ ውይይታችን፣ የሕዝባችን ሰላምና አብሮነት በምንም መልኩ አደጋ ውስጥ እንዳይገባ የክልላችን ሕዝቦች እና መሪ ድርጅቱ ኦህዴድ በቅንጅት በመስራት የሀገራችንን ሕልውና መታደግና የተጀመረውን የለዉጥ ጉዞ በስኬት እንዲጠናቀቅ የተቀናጀ ጥረት ማድረግ ቅድሚያ የሚሰጠው ተግባር መሆኑን አጽንኦት ሰጥቶ ተወያይቷል። ድርጅታችን ከሚታወቅባቸው መለያ ባህሪያቱ እያንደንዱ ጉድለቶቹን ያለማመንታት መቀበልና ለማረም ጥረት ማድረግ መሆኑ ይታወቃል። ይህ የዴሞክራሲያዊ ድርጅት ባህሪይ በመሆኑ ከሕዝብ የሚነሱ ቅሬታዎችን ማድመጥ፣ ሕዝቡን ከልብ ይቅርታ የመጠየቅና የእርምት እርምጃ መውሰድ አስፈላጊ መሆኑን በዝርዝር በመምከር አቅጣጫ አስቀምጧል።
የፌዴራል ስርዓቱን አደጋ ውስጥ ሊጥሉ የሚችሉ ፖለቲካዊና ኢኮኖሚያዊ ምክንያቶችን ሳይንሳዊ በሆነ መልኩ ለይቶ አፋጣኝ እርምጃዎችን በመውሰድ የሕዝቡን መሻት ማሳካት ለነገ የማይባል ጉዳይ መሆኑን በዝርዝር ተመልክቷል፡፡ ፍትሃዊ የኃብት ክፍፍል፣ አሳታፊ የፖለቲካ ስርዓት፣ ሰላምና ፍትህ እንዲሰፍን በጥብቅ ዲስፒሊን በመስራት የሕዝብ እርካታን ማረጋገጥ ጊዜ የማይሰጠው መሰረታዊ አጀንዳ ስለመሆኑ መክሯል፡፡ የኦሮሞ ሕዝብ ከመላዉ የኢትዮጵያ ሕዝቦች ጋር በመተባበር የሀገራችንን ቀጣይ ጉዞ የማቅናት ሚናውን ዛሬም እንደትላንቱ መጫወት እንደሚገባውም ተወያይቷል፡፡
በኢህአዴግ አባል ድርጅቶች መካከል ያለውን ግንኙነት በዴሞክራሲ አግባብ በማጠናከር የጋራ አላማችንን ለማሳካት ርብርብ ማድረግና የሀገሪቱን ሕልውና ከአደጋ መከላከል እንደሚገባ በዝርዝር በመምከር አቅጣጫ አስቀምጧል፡፡
የፌዴራላዊ ስርዓታችንን አደጋ ላይ የጣሉ ሙስናና ብልሹ አሰራሮችን፣ ሕዝቡ በመሪ ድርጅቱ ላይ እንዲያምጽ ያስቻሉ የመልካም አስተዳደር እጦቶችን፤ስልጣን ህዝብን ማገልገያ መሳሪያ መሆኑን በመዘንጋት በርስትነት ይዞ ለግል ምቾትና ጥቅም ቅድሚያ መስጠትን፣ በነጻነት ተዘዋውሮ የመስራት መብትን ነፍጎ በመቶ ሺህዎች የሚቆጠሩ ሕዝቦችን እስከማፈናቀል የደረሰ ድርጊትን፤ በኢንቨስትመንት ስም የመንግስትና የህዝብ መሬት መመዝበሩን፤እንዲሁም የሕዝቦች ሰላምና ጸጥታ መደፍረሱን እና የመሳሰሉትን እየተፈጸሙ ያሉ አደገኛ ድርጊቶችን ሕዝቡን ባሳተፈ መልኩ አምርሮ በመታገል የሀገራችንን ሕልውና መታደግ ልዩ ትኩረት የሚሹ አበይት ጉዳዮች መሆናቸውን በዝርዝር ተመክሮባቸዋል፡፡
ባለፉት ጥቂት ዓመታት በተከሰቱ ግጭቶች የበርካታ ዜጎች ሕይወት ጠፍቷል፤ ንብረት ወድሟል፤የሕዝቦች በሰላም ዉሎ ማዳር፣ ወጥቶ መግባት ከፍተኛ ስጋት ላይ ወድቃል፡፡ለእነዚህ ችግሮች መከሰት ኃላፊነቱን ወስዶእርማት ማድረግ አስፈላጊ በመሆኑ አጽንኦት ሰጥቶ በመምከር አቅጣጫ ተቀምጧል፡፡
የፌዴራል ስርዓቱን አደጋ ላይ በመጣል ግላዊና ቡድናዊ ጥቅሞችን ለማስጠበቅ በንጹሃን ዜጎች ሕይወት ላይ አደጋ ያደረሱና በታሪካችን ታይቶ የማይታወቅ ፀያፍ ድርጊቶችን የፈጸሙ ኃይሎች በሕግ እንዲጠየቁ ለማድረግ፣ እንዲሁም መሰል ስህተት እንዳይደገምና የሕግ የበላይነት በመላ ሀገሪቱ እንዲሰፍን ለማስቻል ሕዝቦችንን በማሳተፍ ትግሉን ወደ ላቀ ደረጃ ማሸጋገር የግድ መሆኑን ከግንዛቤ አስገብቶ ማዕከላዊ ኮሚቴው አቅጣጫ አስቀምጧል።
ቀንደኛ የሕልውናችን ጠላት ድህነት መሆኑ ቢታወቅም ይህንን ጠላት ለመዋጋት በመንግስት፣ ድርጅትና ሕዝብ ትስስር ሊሰራ እንደሚገባውና አዳዲስ ሃሳቦችን አያፈለቀ አመራር የመስጠት ጉዳይ ከድርጅታችን እንደሚጠበቅ ከስምምነት ላይ ተደርሷል።
ኃብት ማመንጨት ብቻ ሳይሆን ፍትሃዊ የኃብት ክፍፍል እንዲኖር ማስቻል፣የኃብት አጠቃቀምንም ከብክነት የጸዳ ማድረግ፣ ግልጸኝነትና ተጠያቂነትን የሚያረጋግጥ አሰራር በማስፈን ሕዝቡ እንዲያለማ ከማስቻል በዘለለ የመቆጣጠር ሚናውንም ከፍ ማድረግ እንደሚገባ አቅጣጫ አስቀምጧል፡፡
አዳጊ ኢኮኖሚን የሚያንኮታኩቱ መጥፎ ልማዶችን በተለይም ሙስና፣ ኮንትሮባንድ፣ ሕገወጥ የገንዘብ ዝውውር ፍላጎቱን ማኮላሸት፣የአቅርቦት ሰንሰለቱን ማስተጓጎል፣ ማንኛምውም የገበያ ፍትሃዊነትን የሚያዛቡ አሉታዊ ተግባራትን አጥፍቶ በምትኩ በዘመናዊነት የታገዘ ፍትሃዊ አሰራርን መዘርጋት፣ ያልተገባ የጥቅም ትስስር ያላቸዉን ሰንሰለቶች በጥናት ላይ በመመሰረት የመበጣጠስ ተግባር በተቀናጀና የሪፎረም ሥራውን በሚያሳልጥ መልኩ እንደሚፈፀም አቅጣጫ ተቀምጠዋል፡፡
ሕገመንግስታዊ ድንጋጌዎች ሳይሸራረፉ ተግባር ላይ እንዲውሉ፣ የዜጎች ሰብዓዊና ዴሞክራሲያዊ መብቶች እንዲከበሩ ዜጎች ካለምንም ስጋት ከቦታ ቦታ ተዘዋውረው እንዲሰሩ በማስቻል በፍትህ ስርዓቱና በፖሊሲ ስርዓታችን ላይ ተጨባጭ ለውጥ ሊያስገኙ የሚችሉ ሁለንተናዊ ሪፎርም ማከናወን እንደሚገባ ከስምምነት ላይ ተደርሷል፡፡
ከክልሎች ጋር የጀመርነዉን ህዝብ ለህዝብ ግንኙነት ህግ መንግስታዊነቱን ጠብቆ እንዲቀጥልና ፌዴራላዊ ስርዓታችን ይበልጥ መጠናከር የሚችልበት ሁኔታ አጽንኦት ተሰጥቶት ተመክሮበታል፡፡የኦሮሞ ሕዝብ የመቻቻል፤የመደጋገፍና አብሮ መኖር እሴቶችን ያዳበረ በመሆኑ ከሌሎች ሕዝቦች ጋር በመከባበርና በፍቅር አብሮ በመኖር የሁሉም ዜጎች መብት በእኩል እንዲከበር ከወንድም ሕዝቦች ጋር አብሮ መስራት ይጠበቅበታል፡፡ ጥላቻን በጥላቻ፣ክፉ ተግባርን በሌላ ያልተገባ ድርጊት መመከት ሊቆም ይገባዋል፡፡ በመሆኑም ተከሰቱ ለሚባሉ ችግሮች ሁሉ መፍትሄው ፍትሃዊና ሕጋዊ የትግል ስልትን መከተል መሆኑ ታምኖበት ከጥፋት ተግባራት በመታቀብ ኦሮሙማን በሚያጎላ አቃፊ መሆን እንደሚገባ ከስምምነት ላይ ተደርሷል፡፡
ከኢትዮጵያ ሶማሌ ክልል ሕዝቦች ጋር የነበረንን መልካም ግንኙነት በመመለስ እንደ ወንድማማች ሕዝቦች የባይተዋርነት ስሜት እንዳይፈጠር በሚያስችል መልኩ በታላቅ የኃላፊነት ስሜት እንዲመራ ግዚያዊ ችግሮችን ፈተን ለዘላቂ የጋራ ጥቅሞቻችን በወንድማማችነት መንፈስ እነድንረባረብ የሶማሌም ይሁን ሌሎች ብህረ ብሄረሰቦች በኦሮሞ ባህልና የገዳ ስርዓተ ባስተማረን መልኩ በፍቅርና በአብሮነት እንዲኖሩ ለማስቻል ሕዝቡ የበኩሉን ሚና እንዲጫወት ማዕከላዊ ኮሚቴው ጥሪ አቅርቧል፡፡
የሐሳብ ልዩነቶችን ማጥፋት አስቸጋሪ እንደሆነ እሙን ነው፡፡ ስለሆነም ሁል ጊዜ ለውይይትና ለክርክር አውድ ማስፋት አስፈላጊ መሆኑ ታምኖበታል፡፡ ፍላጎትን በውይይት እንጂ በኃይል የማስረጽ ዝንባሌ እንዳይታይ በቀጣይነት መስራት እንደሚያስፈልግም መግባባት ላይ ተደርሷል፡፡
ዛሬ አድገው የሀገራቸውን ህዝብ ኑሮ በከፍተኛ ደረጃ ያሻሻሉ ሀገራት ታሪክ ሲመረመር በአገራዊ ጉዟቸውውስጥ ሕዝባዊ አመጽን ያስተናገዱ፣የወጣቶች ቁጣ የደረሰባቸውና መሰል አጋጣሚዎችን በዴሞክራሲያዊ መንገድ መቀልበስ የቻሉት የዘላቂ ልማት ባለቤት እንደሆኑ ታሪካቸው ያሳያል፡፡ በመሆኑም በወጣቶች ላይ የሚታየውንፍትህ የመሻት ቁጣ ሀገርን በማያፈርስ መልኩ ከሃይል በፀዳ ሁኔታ ሰላማዊ የትግል ስልት እንዲከተሉ በማስተማር የዴሞክራሲ ባህልን ማዳበር አስፈላጊ መሆኑን ኮሚቴው ያምናል፡፡ ዋነኛ ሚናውም የተሻለች ሀገር ለቀጣዩ ትውልድ ማሸጋገር በመሆኑ የተሻለች ሀገር ብቻ ሳይሆን ብቁ ተረካቢ ወጣቶችን ማፍራት እንደሆነም ይገነዘባል፡፡
በአለም አቀፍ ደረጃ እየታየ ያለው ድርቅ፣ ግጭት፣ስደት፣ የሕዝብ መብዛት ያልተደራጀ ኢኮኖሚና ያልደበረ የዲሞከራሲ ባህል ባለበት ሀገር ነገሮች እንዲባባሱ ከማድረግ አልፎ የሀገር ህልውናን አደጋ ውስጥ እስከመጣል እንደሚደርስ ታውቆ የተሻለች ሀገር የመፍጠሩና ብዙ ተረካቢ የማፍራቱ ተግባር በጥንቃቄና በኃላፊነት ስሜት እንዲከወን በዝርዝር ተመክሯል፡፡
ይህንንም ከማሳካት አኳያ ቅድሚያ ከተሰጣቸው ተግባራት መካከል ከኢትዮጵያ ሶማሌ ክልል የተፈናቀሉ ወገኖችን ከጊዜያዊ መጠለያ ወደ ቋሚ ቦታ ማስፈር፤የወጣቶችን የስራ አጥነትን በመቀነስ የኑሮ ሁኔታቸውን ማሻሻል፤ የመልካም አስተዳደርና ብልሹ አሰራሮችን ማስተካከል፤የአገልግሎት አሰጣጥ ስርዓትን ማዘመን፤ፍርድ ቤት፣አቃቤህግ፣ፖሊስ፣ የወረዳና የቀበሌ መዋቅሮችን መልሶ ማደረጀት፤ሰላምና ፀጥታ በማስከበር የሕግ የበላይነትን ማረጋገጥ ይገኙበታል፡፡
በመላ የሀገራችን ህዝቦች ይሁንታ አፋን ኦሮሞ የፌዴራል የስራ ቋንቋ እንዲሆንድርጅታችን ይሰራል፡፡ በተጨማሪም በሂደት ላይ ያሉና ያልተጠናቀቁ መሰረታዊ የህዝብ ጥያቂዎች በጥብቅ ዲስፕልን እዲፈጸሙ አቅጣጫ አስቀምጠዋል፡፡
በድርጅቱተጠያቅነትን ለማረጋገጥ፤መድረኩ የሚጠይቀውን የትግል ልክ በብቃት ለመፈፀም፣ በቀጣይም ጥንካሬውን አጎልብቶ መጓዝ ይችል ዘንድ 14የኢህአዴግ ምክር ቤት አባላት እንዲተኩ እና4 የማዕከላዊ ኮሚቴ አባላትም እሰከሚቀጥለው ጉባኤ እንዲታገዱና አንድ የማዕከላዊ ኮሚቴ አባል በማስጠንቂያ እንድታለፍ የወሰነ ሲሆን የዉስጠ ድርጅት ዲሞክራሲ የማስፋትና የአመራሩን የሃሳብና የተግባረ አንድነት ይበልጥ ማጠናከር በቀጠይነት እዲሰራበት ተመክሮዋል፡፡
ለዘመናት ትከሻህ ላይ ተጭኖ የነበረውን የጭቆና ቀንበር ለመስበር ሁልጊዜም ታሪክ እየዘከረው የሚኖር አኩሪመስዋዕትነት ከፍለሃል፡፡ በከፈልከው መስዋዕትነት ከሌሎች ወንድሞችህ ጋር በመሆን አዲሲቷን ኢትዮጵያ ለመፍጠር፤ እኩልነት፣ ፍትህ፣ ዴሞክራሲና ሁሉን አቀፍ መብቶች የተረጋገጡባትን የበለፀገች ሀገር ለመገንባት መሰረት ጥለሃል፡፡ በተጀመረው የግንባታ ሂደት ውስጥ የመጡ ተስፋ ሰጪ ድሎች እንዳሉ ሁሉ የጭቆና መሰረት የሆኑ አስተሳሰቦችና አሰራሮችን የሚፈጥሩ አዝማሚያዎችም ይታያሉ፡፡ በነዚህ አዝማሚያዎች ላይም የጀመርከውን ትግል አጠናክረህ መቀጠል ያንተም ሆነ የወንድም ሕዝቦች የሕልውና ጉዳይ ነው፡፡
የመደብ ጭቆና ምን ያህል አስከፊ እንደሆና አዎንታዊ ለውጥን እንደሚገታ ባለፈው ታሪክህ ካንተ በላይ የሚገነዘብ የለም፡፡ በአሁኑም ሰዓት ተመሳሳይ መደባዊ ጭቆና ዳግም በሀገራችን እንዳያቆጠቁጥ ትግልህን አጠንክረህ መቀጠል ይገባሃል፡፡
በሁሉም የታሪክ ምዕራፎች ኢፍትሃዊነትና ጭቆናን ባለመቀበል ከሌሎች የኢትዮጵያ ህዝቦች ጋር በመሆን መስዋዕትነትእየከፈልክ ወደ ድል ስትራመድ እንደነበረው ሁሉ አሁንም ሀገራችንን የገጠሟትን ፈተናዎች በታጠቅከው የገዳ ስርዓት ቱባ ባሕል መሰረት ብሄር፣ብሔረሰቦችና ሕዝቦችን በማቀፍና ከጎንህ በማሰለፍ ትግሉን ወደ ላቀ ደረጃ በማሸጋገር የአዲሲቷን ኢትዮጵያ ህልውና በማስጠበቅ ለውጧን ሁለንተናዊ በሆነ መልኩ የማስቀጠል ኃላፊነትህን እንዲትወጣ የኦህዴድ ማዕከላዊ ኮሚቴ ጥሪውን ያቀርባል፡፡
የክልላችንም ሆነ ሀገራዊ ለውጦች ያለወጣቱ ተሳትፎና መሪነት የሚታሰብ አይደለም፡፡ በዚሁ መሰረት እስካሁን በሀገራችን የመጡ ለውጦች በወጣቱ ተሳትፎና አኩሪ መስዋዕትነት የመጡ መሆናቸውን ኦህዴድ ይገነዘበዋል፡፡ ወጣቶቻችን በሁሉም መስክ የተጀመሩ የለውጥ እንቅስቃሴና መልካም ጅምሮች ወደ ላቀ ድል እንዲሸጋገሩ በባለቤትነት መሳተፍና ኃላፊነትን መወጣት፣ይህንንም በተደራጀ መልኩ መተግበር ይገባዋል፡፡ ወጣቱ በሁሉም መስክ የሚያደርገውን ትግል ምክንያታዊና ሳይንሳዊ በሆኑ ሃሳቦች እየተመራ፤ ዴሞክራሲያዊነትን በጠበቀና ተደማሪ ለውጦችን በተንከባከበ መልኩ የሁሉም መብት ተከብሮ፣ የሀገራችንም ህልውናና የክልላችን ሰላምእንደተጠበቀ የሚቀጥልበት አካሄድ እንዲረጋገጥ ግንባር ቀደም ኃላፊነቱን እንዲወጣ ድርጅታችን ኦህዴድ ጥሪውን ያቀርባል፡፡
በሁሉም የታሪክ ምዕራፍ ላይ የኦሮሞ ሕዝብ ባለፈበትየትግል ሂደት ውስጥ እናንተም መስዋዕትነት ከፍላችኋል፡፡ አሁንም በደረስንብት የትግል ምዕራፍ ውስጥ ከሕዝባችሁና ከመሪው ድርጅታችሁ ኦህዴድ ጋር በመሰለፍ ዋንኛው ሥራ የሆነውን ሃሳብን የማፍለቅና የትግሉን አቅጣጫ በጥናትና በምርምር የማሳየት የማይተካ ሚናችሁን እንደሁል ጊዜው መወጣት ይኖርባችኋል፡፡ ድርጅታችን ኦህዴድ፣ ምሁራንን ባላቸው አደረጃጀትም ሆነ በግል ክህሎታቸው፣እውቀትና የአመራር ብቃትም ጭምር አብሮ ለመስራት የጀመረውን ሥራ በተደራጀና በተቀናጀ መልኩ አጠናክሮ ለመቀጠል ወስኗል፡፡ በዚሁ መሰረት የተከበራችሁ የኦሮሞ ምሁራን የጀመራችሁትን ጠንካራና ተኪ የሌለው ሚናችሁን በመወጣት አጠናክራችሁ ትግሉን እንድትቀጥሉ፣ ለስኬትም እንድትረባረቡ የኦህዴድ ማዕከላዊ ኮሚቴ ጥሪውን ያቀርባል፡፡
የኦሮሞ ሕዝብ ባደረገው ትግል የራሱን ክልል መስርቶ ያሉበትን ችግሮች ለመፍታትና ራዕዮቹን ለማሳካት ትልቅ የመንግስት መዋቅር ዘርግቷል፡፡ በዚህ መዋቅርውስጥ የሕዝባችንን ችግር መፍታት የሚቻለው ከእውቀትና ክህሎት በተጨማሪጠንካራ ዲሲፒሊን ባለው የመንግስት ሰራተኛ ነው፡፡ በመሆኑም፣በመንግስት መዋቅር ውስጥ እየፈጠረበት ያለውንየመብት ጥሰት፣ የመልካም አስተዳደር እጦት፣ እየተስፋፋ ያለው ሙስናና ኪራይ ሰብሳቢነት፣ ኢ-ፍትሃዊነትና የዴሞክራሲ እጦት ችግሮችን ለመፍታትየክልላችን መንግስት ሰራተኞች ቁልፍ ሚና አላችሁ፡፡ሕዝባችንን አንገት ያስደፋውን ዋነኛ ችግሩንበመቅረፍ ብልጽግናን ለማስፈን፣ የማስፈፀም አቅምን ለማጎልበት፣ቀን ከሌሊት ተግታችሁ የመስራት ኃላፊነታችሁን እንድትወጡ የኦህዴድ ማዕከላዊ ኮሚቴ ጥሪውን ያቀርባል፡፡
በክልላችን ሰላምና ደህንነትን ለማረጋገጥ ከሕዝባችን ጋር በተለይም ከወጣቶች ጋር በመቀናጀት የሕዝባችንን ጥቅምና ሀብት ሲዘርፉ የነበሩ ኮንትሮባንዲስቶች ላይ የሕግ የበላይነትን ለማረጋገጥ፣ እንዲሁም በክልላችን የተጀመረውን ሪፎረም ለማደናቀፍ ዝርፊያ ድርጊታቸውን ማስቀጠል የሚፈልጉ የተደራጁ ኪራይ ሰብሳቢዎች የከፈቱትን ጥቃት ለመመከት በግንባር ቀደምነት ተሰልፋችሁ ከፍተኛ መስዋዕትነት ከፍላችኋል፡፡ በዚሁም የአዲሲቷን ኢትዮጵያ ሕልውና እንዲቀጥል ድርሻችሁን በመወጣት ከአደጋ እየታደጋችሁ ትገኛላችሁ፡፡
የኪራይ ሰብሳቢዎች ቡድን በመንግስት ስልጣን የመክበር አባዜ ከስር ተነቅሎ፣ የሕግ የበላይነት ሰፍኖ እስኪሸነፍ ድረስ የጀመራችሁትን ትግል ሕዝብን በማሳተፍ በከፍተኛ ዲሲፒሊን ሕዝባዊ ኃላፊነታችሁን መወጣት ይገባችኋል፡፡ በክልላችን አስተማማኝ ሰላምና የሕግ የበላይነት የተረጋገጠበት፣ እንዲሁም ፍትህ የሰፈነበት እንዲሆንና ዜጎቻችን መብታቸውተከብሮ ስርዓት አልበኝነት እንዳይኖር የተሰጣችሁን ተቋማዊ ኃላፊነት ከሕዝብ ጋር በመቆም ሕዝባዊ በሆነ መንፈስ እንድትወጡ የኦህዴድ ማዕከላዊ ኮሚቴ ጥሪውን ያቀርባል፡፡
ተንሰራፍቶ የቆየውን ጭቆና ለማስወገድ ሕዝባችን ሲያካሄድ በነበረውን መራራ ትግል ውስጥ የመርነት ሚናንተቀብለህ መስዋዕትነት በመክፈል የዛሬው ምዕራፍ ላይ እንዲደርስ የበኩልህን አስተዋፅኦ አበርክተሃል፡፡ ጠንካራ ድርጅት ያላ ጠንካራ አባል ሊታሰብ አይችልም፡፡ ኦህዴድ ያለበትን ታሪካዊ ኃላፊነት እንዲወጣ አሁን በደረሰበት የትግል መድረክ የሚመጥን ቁመና እንዲኖረው ለማስቻልና ለማስቀጠል የድርጅታችን አባላት የድርጅታችሁን አላማ በጥብቅ ዲስፒሊን ለማሳካት ቀን ከሌሊት መታገል ይገባችኋል፡፡ ሕዝባችን በተለያየ ደረጃ እያደረገ ባለው ትግል ውስጥ አባሎቻችን በግንባር ቀደምነት በመሳተፍና በመምራት ችግሮችን በኃላፊነትመፍታት ይገባቸዋል፡፡ አሁን የደረስንበት የትግል ምዕራፍ የሚጠይቀውን መስዋዕትነት በቅድሚያ በመክፈል ለሌሎች ምሳሌ በመሆን የድርጅታችሁን ተልዕኮ በተሰማራችሁበት መስክ ሁሉ በማሳካት የሕዝባችንን ጥያቄ በአፋጣኝ እየመለሰ፣ ትግሉን በግንባር ቀደምነት በመምራት አዲሲቷን ኢትዮጵያ እውን የማድረግ ኃላፊነቱን የሚወጣ፣ ጠንካራና ከለውጥ ጋር ራሱን የሚያሳድግ ድርጅት እውን እያደረጉ መጓዝትኩረት የሚሻ በመሆኑ ይህንንም በብቃት መወጣት ይገባችኋል፡፡
በኦሮሞ ሕዝብ የለውጥ ጉዞ ውስጥ ባላችሁ እውቀትና ኃብት በተደራጀም ሆነ ባልተደራጀ መልኩ የበኩላችሁን አስተዋጽኦ ለመወጣት ስታደርጉ የነበረውን ርብርብ የሚፈታተኑ ሁኔታዎች እንደነበሩ እና መድረኮችም አስቸጋሪ እንደነበሩ ኦህዴድ ይገነዘባል፡፡ በሕዝባችን አንድነትናሁለንተናዊ የለውጥ እንቅስቃሴ ውስጥ በእውቀት፣ በቴክኖሎጂ፣ባላችሁ ተሞክሮዎና ትስስር፣ በኃብትና በመሳሰሉት ሁሉ እንድትሳተፉና የሕዝባችንን ችግር በጋራ እንድንፈታ፤ የሚያስፈልጉ ሁኔታዎችም እንዲመቻቹ ኦህዴድ ጠንክሮ እንደሚሰራ ሊያረጋግጥ ይወዳል፡፡ በዚሁ መሰረት በውጭ ሀገር የምትኖሩ የኦሮሞ ተወላጆች በሕዝባችን ጥቅም ላይ ያለምንም ድንበርና ልዩነት በጋራ እንድንሰራ የኦህዴድ ማዕከላዊ ኮሚቴ ጥሪውን ያቀርባል፡፡
ድርጅታችን ኢህአዴግ፣በሀገራችን ሕዝቦች ላይ የተጫነውን ጸረ-ዴሞክራሲ፣ ድህነት፣ የመልካም አስተዳደር እጦትና ኋላቀርነትን ለመፍታት ባደረገው እንቅስቃሴ ተስፋ ሰጪ ድሎችን ማስመዘገብ የጀመረው በውስጡ ያለውን ችግር በተከታታይ በመፈተሽና በመፍታት ላይ ነው፡፡ በቅርቡ በኢህአዴግ ደረጃ በተደረገ ግምገማ በእህት ድርጅቶቹ መካከል የተፈጠረው ያልተገባ ግንኙነትበሂደትም ወደ ጥቅም ቡድተኝነት እያደገ በመምጠቱ የነበረው ግንኙነት እያሻከረ እንዲሄድ አድረገዋል፡፡ የኦህዴድ ማዕከላዊ ኮሚቴም ጉዳዩን በጥልቀት በመገምገም ማንኛውም ግንኙነቶች መርህና መርህ ላይ ብቻ እንዲመሰረቱና ዴሞክራሲያዊ ትግልን ማዕከል ያደረጉ እንዲሆኑ ለማስቻል ትኩረት ሰጥቶ ተወያይቶበት አቅጣጫ አስቀምጧል፡፡ በዚሁ መሰረት የእህት ድርጅቶች አሁን በደረስንበት የትግል ምዕራፍ በግንባራችን ኢህአዴግ ተገምግመው አቅጣጫ የተቀመጠባቸውን ጉዳዮች ያለምንም መሸራረፍ እንዲፈፀሙና የሕዝባችንን ጥያቄ ለመመለስ ከመቼውም ጊዜ በላይ በአንድነት ርብርብ እንድናደርግ የኦህዴድ ማዕከላዊ ኮሚቴ ጥሪውን ያቀርባል፡፡
በብዝሃነት ለተገነባች ሀገራችን ኢትዮጵያ ዴሞክራሲ የህልዉና ጉዳይ መሆኑ እሙን ነው፡፡እንደ ነብር ዥንጉርጉር የሆነው የእርስ በእርስ ግንኙነታችን የሃሳብ ልዩነትን ማስተናገድ የሚያስችል አሰራርና ባህል ማዳበር ያስፈልገዋል፡፡ከሃይል የፀዳ፣ በዉይይትና በምክክር የሚያምን፣ ይበልጥ ለሀገር የሚበጅ ሃሳብ የሚፈልቅበት የውይይት ባህል እንዲዳብር የፖለቲካ ድርጅቶች ሚና ከፍተኛ ነው፡፡በዚህ ወሳኝ ወቅት የሁሉም የፖለቲካ ፓርቲዎች አስተዋይነትና አርቆ አሳብነት የሚፈተንበት ጊዜ መሆኑ ግለፅ ነው፡፡ በመቀራርብናበመነጋገር የፖለቲካ ባህላችንን እንድናሻሽል ብሎምየሀገራችንን መፃኢ ዕድል በጋራ ማበጀት እንችል ዘንድ ተቀራርበን እንድንሰራ ድርጅታችን ይፈልጋል።
ዴሞክራሲ ለሀገራችን ሕዝቦች የሕልውና ጉዳይ ነው። ዴሞክራሲ ለመገንባት የሀሳብ ልዩነቶች የሚስተናገዱበት ማዕቀፍና አሰራር እንዲሁም ባህልና አስተሳሰብ እንዲዳብር የፖለቲካ ፓርቲዎች ወሳኝ ሚና እንዳላቸው ኦህዴድ በሚገባ ይገነዘባል፡፡ የሀገራችን ሕዝቦች አማራጭ ሀሳቦች እየቀረቡለት በዴሞክራሲያዊ ሂደት የሚጠቅመውን ሃሳብ እንዲመርጥ፣ለፖለቲካ ፓርቲዎች በሕገመንግስቱ የተቀመጡ ቃልኪዳኖች ያለመሸራረፍ እንዲተገበሩና ዴሞክራሲ እንዲሰፍን ኦህዴድ ከተቃዋሚ ፖለቲካ ፖርቲዎች ጋር በቅርበት እንደሚሰራ በጥልቅ ተወያይቶበት አቅጣጫ አስቀምጧል፡፡ በዚሁ መሰረት በሀገር ውስጥም ሆነ በውጭ ያላችሁ ተቃዋሚ የፖለቲካ ፓርቲዎች ልዩነታችን እንደተጠበቀ ሆኖ በሀገራችንና በሕዝባችን የጋራ ጥቅምላይ ከድርጅታችን ኦህዴድ ጋር አብራችሁን እንድትሰሩ የኦህዴድ ማዕከላዊ ኮሚቴ ጥሪውን ያቀርባል፡፡
የኢትዮጵያ ብሔር፤ብሔረሰቦችና ሕዝቦች በችግርም ሆነ በመልካም ጊዜ በጋራ ተፈትነው ትላንትን መሻገር ችለዋል። ለገጠማቸው ፈተናዎችምእኩል የታገሉና መሰዋትነት የከፈሉ ህዝቦች ናቸው። ሀገራችን ህልዉ ሆና እድትቀጥል ከማስቻላቸዉ ባሻገር በዓለም ታሪክ ውስጥ ጉልህ ቀለም እንዲኖራት አድርገውለዛሬ ትውልድ አሰረክበዋል። በአባቶቻችን ተጋድሎ የተገነባችውን ኢትዮጵያ እኛም አስውበንና አንድነቷን አስጠብቀን ለቀጣይ ትዉልድ የማሻገር ታርካዊ ኃላፍነት አለብን። በአንድ እጅ ማጨብጨብ አይቻልምና ይህን ሀላፍነታችን በብቃት እንድንወጣ የህዝብ ለህዝብ ግንኙነትን በማጠናከር፣ የጋራ እሴቶቻችንን በማጎልበት፣ የተጀመረው መልካም ጅማሮ ዳር እንዲደርስ እጅ ለእጅ ተያይዘን ለስኬቱ በጋራ እንድንረባረብ የኦህዴድ ማዕከላዊ ኮሚቴ ጥሪውን ያስተላልፋል።
የኦህዴድ ማዕከላዊ ኮሚቴየ10 ቀናት የለዉጥ ግምገማ ቆይታ ድርጅቱ ለሃገራችን ሰለም ልማትና ዴሞክራሲ ጉዞ ስኬት እንዲሁም ለህዝቦች እኩል ተጠቃሚነት እንዲረጋገጥ ከመቼዉም ግዜ በላይ በላቀ ቁርጠኝንትና ተነሳሽነት ለማከናዉን ዝግጁነቱን ያረጋገጠበት መድረክ እነደሆነ የኦህዴድ ማዕከላዊ ኮሚቴ አረጋግጦዋል።
ሌሞንዴ የተባለው የፈረንሳይ ጋዜጣ ቻይና በአዲስ አበባ የሚገኘውን የአፍሪካ ህብረት ፅህፈት ቤት ላለፉት አምስት ዓመታት ስትሰልልና የህብረቱንም መረጃ ስትመነትፍ ቆይታለች...
አዲስ አበባ ፣ ታህሳስ 13 ፣2013 (ኤፍ.ቢ.ሲ) የአሜሪካ ከ20 ዓመት በታች ብሔራዊ ቡድን አምበል የሆነችው ናኦሚ ግርማ የ2020 የአሜሪካ ምርጥ ወጣት ተጫዋች ሆና ተመርጣለች።
በዚህ ዓመት ለዋናው ብሔራዊ ቡድን መመረጥ የቻለችው የተከላካይ መስመር ተጫዋቿ በ2019 የኮሌጅ ቡድኗ ስታንፎርድ ዋንጫ እንዲያነሳ የረዳች ሲሆን የ PAC-12 ምርጥ የተከላካይ ስፍራ ተጫዋች ተብላ ተመርጣም ነበር።
ከ20 ዓመት ብሔራዊ ቡድኑ በሰሜንና መካከለኛው አሜሪካ እና ካሪቢያን ሃገራት ዋንጫ (ኮንካካፍ) ውድድር ቡድኑን በአምልነት እየመራች በስድስት ጨዋታዎች ላይ በመሰለፍ አንድ ጎል ብቻ እንዲያስተናግድ ከመርዳቷ ባሻገር በኮሮና ምክንያት በተሰረዘው የዓለም ከ20 ዓመት በታች ሴቶች ውድድር እንዲያልፍ እና ሜክሲኮን 4 ለ 1 አሸንፎ የውድድሩን ዋንጫ እንዲያነሳ ትልቅ ሚና መጫወቷን ሶኮር ኢትዮጵያ ዘግቧል።
ይህን ተከትሎም ናኦሚ የአሜሪካ ምርጥ ወጣት ተጫዋች ተብላ ለመመረጥ በቅታለች ያለው የሶከር ኢትዮጵያ ዘገባ በ23 ዓመት የሽልማቱ ታሪክም ሁለተኛዋ የተከላካይ ተጫዋች ሆናለች።
በ1980ዎቹ ወደ አሜሪካ ካቀኑት ወላጆቿ ግርማ አወቀ እና ሰብለ ደምሴ በአሜሪካ 2000 ላይ ለተወለደችው የ20 ዓመቷ ወጣት ናኦሚ ”አስገራሚ ዓመት ነበር ብሏል ዘገባው።
ካለፉ የውድድሩ አሸናፊዎች ተርታ መሰለፍ እጅግ አስደሳች ነው፣ ለዚህም ቤተሰቦቼ፤ በተለይ ወንድሜ ሲያግዘኝ ነበር፣ የስታንፎርድ እና የብሔራዊ ቡድን ቤተሰቦቼንም እንደ ተጫዋች እና እንደ ግለሰብ ላበረከቱልኝ መልካም ነገሮች በሙሉ አመሰግናለሁ።” ስትል ከሽልማቱ በኋላ ለዩኤስ ሶከር አስተያየቷን ሰጥታለች።
የአሜሪካ ከ20 ዓመት በታች ብሔራዊ ቡድን አሰልጣኝ የሆኑት ላውራ ሀርቬይ ናኦሚን” ምርጥ ግለሰብ እና መሪ” ሲሉ አሞካሽተው “በቡድን ጓደኞቿ የተከበረች እና ቡድኑን ከፊት የምታስቀምጥ አይነት ተጫዋች ናት ብለዋል በአስተያየታቸው።
በዚህ ሽልማት ምርጫ ላይ የብሔራዊ ቡድን አሰልጣኞች፣ በ2020 ለብሔራዊ ቡድን የተጠሩ ተጫዋቾች፣ የእግር ኳስ ማኅበሩ ቦርድ ዳይሬክተሮች፣ የሴቶች ሊግ፣ የሜጀር ሊግ ሶከር እና የመሳሰሉ የሀገሪቱ የእግር ኳስ አካላት የሚሳተፉ ሲሆን ይህ ሽልማት በ1998 ሲጀመር የመጀመሪያው አሸናፊ የነበሩት የወቅቱ የአሜሪካ ሶከር (የሀገሪቱ እግርኳስ ማኅበር) ፕሬዚዳንት ሲንዲ ፓርሎው ናቸው።
ኣሜሪካ ዝመራሒተን ሃጸያውያን ( ኢምፐርያሊስት ) ሃገራት ካብ መፈለምትኡ ኣንጻር ነጻነት ኤርትራ ደው ዝበላን ነዚ ዝሓለፈን ገና ዘሎን ዕንወትን ምፍሳስ ደምን ህዝቢ ኤርትራ ተሓተትቲ እየን። ህዝቢ ኤርትራ ነዛ ዝሕበነላን ዝኾርዓላን ሃገሩ ነጻ ንምግባር ሰላሳ ዓመታት ተቓሊሱ ኣማእት ኣሽሓት ብሉጻት ደቁ ከፊሉ እዩ ረኺብዋ ። ነጻነትና ክቡራት ከፊልና ኣምጺእናያ ፣ ነጻነትና ሕጋውነት ንምልባስ ድማ ብድምጺ ወረቐት ዘይኮነስ ሓደ እናበልና ሰማእታት ቆጺርና ኢና 99.8% እወ ንናጽነት ኣድሚጽና ።
ሃጸያውያን መንግስታት ነጻነትና ነፊጎም ከይኣክል ሰውራና ንኸይዕወት ንመንግስቲ ኢትዮጵያ ዘይገበርዎ ሓገዝ ኣይነበረን ፣ ክኾነሎም ግን ኣይከኣለን ። ሰውራና ንሰራዊት መግዛእትን ዓንገልቱን እናደማሰሰ መላእ ኤርትራ ሓራ ንምግባር ኣብ ዝቐረበሉ ግዜ ኣሜሪካ ናይ ሸርሒ ምህዞ ሒዛ ንህግ መኣዝኑ ንምጥምዛዝን ዓወት ሰውራና ንምጕዕጻጽን ዓረቕቲ ተመሲሎም ኣተዉ። ህዝባዊ ግንባር ግን ኣናፍራ ቆቛሕ ዘይፈልጥሲ ኣይሃዳናይን ከም ዝበሃል ነቲ እከይ ውዲታቶም ኣፍሺሉ ንሰራዊት መግዛእቲ ደምሲሱ ንኤርትራ ሓራ ገበራ።
በዚ መዓንጥኦም ኵምትር ዝበሉ ሃጸያውያን መንግስታት ንነጻነት ኤርትራ ብዕሊ እኳ እንተዘይተቓወሙ ኣዝጊቦም ወይ ኣዳህሊሎም ከም እንደገና ኤርትራ ብኢትዮጵያ ከም እትጉበጥ ንምግባር ፣ ህግ ድሕሪ ክልተ ዓመት ረፈረንዱም ክንገብር ኢና ምስ በሉ ኣይፋልኩምን ድሕሪ ሸውዓተ ዓመት ክትገብርዎ ኣለኩም ክብሉ ተሰምዑ። እዚ ድማ መርኣያ ናይቲ ብ 1998 ብውክልና ኢትዮጵያ ዝወልዕዎ ኲናት እዩ ። እንተኾነ ልዕሊ እቲ ንሳቶም ንነብሶም ዝፈልጥዋ ህዝባዊ ግንባር ሕርሕራይ ጌሩ ስለ ዝፈልጦም ኣብ መፈንጠራኦም ኣይኣተወን። እወ ነጻነት ኤርትራ ርግጸኛ ነጻነት ኮነ ። እዚ ክንብል ከሎና ነጻነት ብዙሕ እዩ ዓይነቱ ፣ ነጻነት ኣሎ በቲ ሓደ ሸነኽ ድማ ሓድሽ መግዛእቲ ኣሎ ። ኤርትራ ግን ኣብ ሓድሽ መግዛእቲ ዘይኮነስ ርግጸኛ ሓቀኛ ነጻነት እያ ተጎናጺፋ ። እዚ ክንብል ከሎና ነጻ ኤርትራ ኣብ ማያውን መሬትን ክሊ ሰማያን ናይ ዝኾነ ሃገር ወተሃደራዊ መዓስከር ኣይተፍቅድን እያ ።
ኤርትራ ናይ ማንም ሃገር ተለኣኣኺት ወይ ኣጀንዳ ኣተግባሪት ኣይትኸውንን እያ ። ኤርትራ ቍጠባዊ ፖሊሲኣ ባዕላ ሓንጺጻ ንረብሓ ህዝባ ትሰርሕ እምበር ካብ ማንም መንግስት ከምዚ ግበሪ ኣይትግበሪ ዝብል መምርሒ ኣይትቕበልን እያ ። ኤርትራ ኣብ ናይ ዝኾነን ትኹን ሃገር ጉዳይ ወተሃደራዊ ጣልቃ ምእታው ኣይትቕበሎን እያ ።
ባህርያዊ ጸጋታትና ኣብ ረብሓ ህዝብና ነውዕሎ ፣ ሃገርና ንሃንጸሉ ፣ መነባብሮ ህዝብና ነመሓይሸሉ እምበር ንምዝመዛ ሃጸያውያን ኣይንገብርን ። መንግስቲ ኤርትራ ከምዚ ስለ ዝኾነ ድማ ንሃጸያውያን መንግስታት ኢቦላ ቫይረስ ኮይንወን ንምጥፍኡ ላዕልን ታሕትን ይብላ ኣለዋ ።
ሃጸያውያን መንግስታት ናይ ካልኦት ሃገራት ባህርያዊ ጸጋታት ኣብ ትሕቲ ቍጽጽረን ንምእታው ዝጥቀማሉ ቀንዲ መሳርሒ ፣ ብልሽውና : ረዲኤት: ዘይመንግስታውያን ትካላት : ዓለማዊ ማዕከን ገንዘብ : ዓለማዊ ንግዲ: ገለ ካብቲ ብዙሕ እየን።
ዓለምና ኣብ ክልተ ናይ ፍልስፍና ፣ ሃጸይነትን ማሕበርነትን ርእሰ ሓያላን ተኸፊላ ድሕሪ ምጽናሕ ኣብ 1990 ሕብረት ሶቭየየት ተበታቲና ፋሕ ምስ በለት፣ ኣሜሪካ በይና ርእሰ ሓያል ዓለምና ክትከውን በቒዓ። ዓለምና ካብ ዘለዋኣ ክፍለ ዓለማት እታ ብስፍሓት ይኹን ብናይ ክሊማ ምቹእነትን ባህርያዊ ጸጋታትን ዝሃብተመት ኣፍሪቃ እያ ። ኣሜሪካ ንባህርያዊ ጸጋታትን ስትራተጂካዊ ኣገዳስነትን ኣብ ትሕቲ ቍጽጽራ ንምእታው ተተሓሓዘቶ። በዚ ድማ ንኣፍሪቃ ሰሜን ፣ ደቡብ፣ ምብራቕን ምዕራብን ከፋፊላ ብተለኣኣኽታ ሃገራት ከተመሓድሮ ጀሚራ ኣላ ። ንሃገራት ደቡብ ሃገራት ኣፍሪቃ ብውክልና ደቡብ ኣፍሪቃ ፣ ንሰሜናዊ ክፋል ኣፍሪቃ ብውክልና ምስሪ ። ንሃገራት ሞራባዊ ኣፍሪቃ ብውክልና ናይጀርያ ንሃገራት ቀርኒ ኣፍሪቃን ዓበይቲ ቀላያትን ድማ ብውክልና ኬንያን ኢትዮጵያን ተመሓድሮ ኣላ። እዘን ተወኪለን ዘለዋ ሃገራት ንረብሓ ህዝበን ዘይሰርሓ ንባህርያዊ ሃብተን ዘይቆጻጸራ ተለኣኣኽቲ ወይ ተግበርቲ ኣጀንዳ ሃጸያውያን ሃገራት እየን ።እዘን ሃገራት እዚኣተን ነጻ ሃገራት ዘይኮናስ ኣብ ሓድሽ መግዛእቲ ( Neo Colonialism ) እየን ዘለዋ ።
ሃጸያውያን መንግስታት ኣብዘን ዝወከልወን ሃገራትን ካልኦት ምእዙዛትን ብመጀመርያ ዝበልናኩም ትገብሩ ፣ ረዲኤት ክትቅበሉ ኣለኩም ፣ ካብ ዓለማዊ ባንኪ ለቓሕ ክትወስዱ ኣለኩም ፣ ናይ ረዲኤት ማሕበራትን ዘይ መንግስታውያን ትካላትን ኣብ ሃገርኩም ክኣትዉ ከተፍቅዱ ኣለኩም ዝብል መምርሒ እዩ ዝወሃቦም ። ንህዝቢ ብዓሌት ብሃይማኖት ምጉዝዛይ ፣ ምድኻም ፣ መኣዝኑ ከም ዘጥፍእ ምግባር ፣ ሃገራዊ ናይ ልምዓት መደብ ከም ዘይህሉ ይገብርዎ ።
በዚ ድማ ሃገራት ኣፍሪቃ ብጀካ ኤርትራን ሰለስተ ሃገራት ሓዊስካ ካልኦት ኣብዚ መጻወድያ ናይ ሃጸያውያን ሃገራት ኣትየን ህዝበን ኣብ ውግእ ሕድሕድን ቀዘፍቲ ሕማማትን ጥሜትን ተሸሚመን ይርከባ ።ኣብዘን ሃገራት እዚኣተን ዝቕልቀሉ መራሕቲ ብብልሽውና ዝተቖማጥዑ እዮም ። ንኣብነት ኣብ ኢትዮጵያ እንተ መጺእና ሃጸይ ሃይለስላሰ ኣማእት ኣሽሓት ኢትዮጵያውያን ብጥሜት እናሃለቑ ንሱ ግን ኣብ ባንክታት ስዊዘርላንድ 17 ቢልዮን ዶላር ኣቐሚጡ ኔሩ። ንዕኡ ዝተክአ ኮለኔል መንግስቱ ሃይለማርያም ውን 6 ሚልዮን ዶላር ኣብ ዚምባብወ ኣሳጊሩ ንሱ ውን ኣብ ዚምባብወ ይነብር ኣሎ። ንኮለኔል መንግስቱ ሃይለማርያም ዝተክአ ኣይተ መለስ ዜናዊ ውን ንስድራ ቤቱ 8 ቢልዮን ዶላር ገንዘብ ገዲፍሎም እዩ ካብዛ ዓለም ተፈልዩ ። እንታይ ንምባል እየ ሃጸያውያን መንግስታት እቲ ቀንዲ መሳርይአን ብልሽውና ምዃኑ ንምግላጽ እየ ።
እዘን ተለኣኣኽቲ መንግስታት ሃገራዊ መርሃ ግብሪ (ፕረጀክት ) የብለንን፣ ሃጸያውያን መንግስታት እተን ተለኣኣኽቲ መንግስታት ሃገራዊ መርሃ ግብሪ ክህልወን ኣይደልያን እየን ። ከደምቲ ሃገራት ንረዲኤት ኣእዳወን ክዝርግሓ ቀንዲ ዕላማ ናይተን ሃጸያውያን መንግስታት ዕላማ እዩ ። ህዝቢ ተጸባዪ ረዲኤት እንተ ኮይኑ በቲ ሓደ ሸነኽ ናይ ምስራሕ መንፈሱ ደኺሙ ለሚሱ ማለት እዩ ። ናበይ ከም ዘብልን እንታይ ከም ዝገብርን ውን ኣይፈልጥን ኮታ መኣዝኑ ኣጥፊኡ ኣብ ናይ ሽግርን ጸበባን ቀላይ ሕምብሊል ክብል ይነብር። እዘን ሃጸያውያን መንግስታትን ኩለን ጨናፍረንን ኣብ ባህርያዊ ጸጋታት ናይዘን ሃገራት ንምምዝማዝ ይቀዳደማ ። ዓለማዊ ማዕከን ገንዘብ ካባና ተለቅሑ ይብሉ ፣ በቲ ሓደ ሸነኽ ዓለማዊ ናይ ንግዲ ማሕበር ከምዝን ከምዝን ግበሩ ዝብል ትእዛዝ የመሓላልፉ ፣ ዘይመንግስታውያን ትካላት ሕሉፍ ሓሊፈን ነተን መንግስታት መምርሒታት ይህብአንን ይቆጻጸርአንን ።
ኤርትራ ኣብ ሓድሽ መግዛእቲ ዘይኮነስ ሓቀኛ ነጻነት እያ ኣዊጃ ። መንግስቲ ኤርትራ ነዚ ናይ ሃጸያውያን ዕላማ ብመትከል ተቓዊሙ ንኹሉ ዕላማታቶም ኣብ እንዳ ጎሓፍ እዩ ደርብይዎ። ከምቲ ክቡር ፕረሲደንት ኢሳያስ ቅድሚ 46 ዓመት ( ሽዑ ተጋዳላይ ) ንሕና ነብስና ክንመስል እምበር ናይ ማንም መጋበርያ ክንከውን ኣይንደልን ኢና ዝበሎ ፣ ኣብ ነጻ ኤርትራ ውን መርገጺና ንሱ እዩ ። ኣብቲ ንሳቶም ዘጻወድዎ መፈንጠራ ኣይኣተናን፣ ኣብ ዝኣጕድዎ ኲናት ጣልቃ ኣይኣተናን ፣ ማያውን ምድራውን ግዝኣትና ንናይ ባዕዲ ወተሃደራዊ መዓስከር ክኸውን ኣየፍቀድናን ፣ ናይ ገዛእ ርእስና ሃገራዊ መምርሒ ኣለና ናይ ካልኦት ኣይንቕበልን ፣ ባህርያዊ ጸጋታትና ኣብ ረብሓ ህዝብና ከም ዝኸውን ስለ ዝገበርና ፣ራእይና ምስ ጎረባብትና ንሰላምን ሓቢርካ ምስራሕን ዝጠመተ እዩ ።
ሃጸያውያን መንግስታት ገና ነጻነትና ኣዊጅና ፍሕት ከይበልና ከሎና ንምድኻምና ብኡ ኣቢሎም ድማ ንምጥፋእና ናይ ቍጠባ እገዳ እዮም ጌሮሙልና። ንሕና ግን ካብ ፈለምኡ ውን ናትና መርሃ ግብሪ ስለ ዝነበረና ሸርሕታቶም ንምፍሻል ግዜ ኣይወሰድልናን።
እዚ ምስራሕ ምስ ኣበየ ብውክልና ስርዓት ወያነ ኲናት ኣዊጆሙልና። እዚ ኲናት እዚ ምልእቲ ዓለም ኢዳ ዘእተወትሉ ሻማ ሻማ ኢሎም ኣብ ውሽጢ መዓልትታት ንምጥፋእና ዝተሓስበ እዩ ኔሩ ። እዚ ሓርበኛ ህዝብን መንግስትን ኤርትራ ግን ተኣምር ብዝኾነ ጅግንነት ንወራራቶም ኣፍሺሉ ብዓወት መሰስ በለ ። ምስኡ ኣተሓሒዞም ኣብ ውሽጢ ኤርትራ ዝነብሩን ኣብ ደገ ዝነበሩን ብኩላት ሰሪዖም ናይ ፖለቲካ ሕማም ከተኣታትዉ ፈቲኖም እዚ ውን ንኽፈስል ግዜ ኣይወሰደን ። ዓቕሎም ዝጸበቦም ሃጸያውያን መንግስታት ብሃይማኖት ፈተነ ኣካየዱ። ነዞም ካብ ድሕሪ ካልኣይ ኲናት ዓለም ንመሳርሒ ዝተማህዙ ፐንተኮስታ ኣብ ኤርትራ ኣተኣታትዮም ንመንግስቲ ኤርትራ ክውንጅሉ ተራእዩ፣ እዚ ውን ንኽፈሽል ግዜ ኣይወሰደን ። እቲ ዓቕሊ ጽበት መመሊሱ ዛየደ።
ብድሕርዚ ነቲ ዓንዲ ሕቖ ሃገር ዝኾነ መንእሰይ ኤርትራ ካብ ሃገር ጓሕጒሕና እንተ ደኣ ኣውጺእናዮ እታ ሃገር ደማ ጸንቂቓ ክትመውት ኢያ ዝብል ሕልሚ ሓሊሞም ንመንእሰይ ኤርትራ ኣደዳ ስደትን ሞትን ህልቂትን ጌረሞ እዚ ውን ከምቲ ዝሓሰብዎ ኣይሰርሐን። በዚ ድማ ኣሜሪካን ሰዓብታን ሃጸያውያን መንግስታት ብፍልሰት ደቂ ሰባት ንመንግስቲ ኤርትራ ከጸልማን ክኸሳን ይውዕላ ኣለዋ ።
እቲ ቀጺሎም ዝሃንደስዎ ድማ ንመንግስቲ ኤርትራ ብኣዕጣቕን መዋፈርን ናይ ግብረ ሽበራውያን እናበሉ ክኸስዎ ጀመሩ ፣ ወይ ጉድ ሓባል በልያ ከይትቕድመኪ እዩ እቲ ነገር። ንግብረ ሽበራውያን ዘዋፍሩን ዘዕጥቑን ባዕላቶም እምበር ንሕና ኣይኮንናን። እዚ ውን ፈሺሉ።